Kartenn ar bed o tiskouez lec'hiadur Azia\nAzia eo al lodenn kreiz ha reter eus kevandir Eurazia hag Azia eo Eurazia a-bezh war-bouez ledenez Europa. Koulskoude, e-keñver ar c'heologiezh hag an douaroniezh, n'eo ket Azia ur c'hevandir nag un iskevandir. En Azia e kaver war-dro 60% eus poblañs ar bed.\nDiaes eo kavout harzoù resis, dreist-holl etre Europa hag Azia :\nEtre Azia hag Afrika : Kanol Suez hag ar Mor Ruz\nEtre Azia hag Europa :\nA-hed strizh-mor an Dardanelled, mor Marmara, strizh-mor ar Bosfor, a-dreuz ar Mor Du, a-hed aridennadoù ar C'haokaz hervez lod tud, er wantenn Kouma-Manych hervez lod all, a-dreuz ar Mor Kaspia, a-hed ar stêr Oural hervez lod, a-hed ar stêr Emba hag ar menezioù Oural hervez lod all hag enezeg Zemlya-Nevez.\nE-keñver ar rannoù politikel e lakaer en Azia Eurazia war-bouez Rusia, met an inizi nes a gaver er Meurvor Indez hag er Meurvor Habask a vez lakaet da heul.\nSkeudenn dre loarell eus Azia\nDont a ra ar ger eus ar gresianeg kozh Ασία (Asia) dre al Latin, gwelet evit ar wech kentañ e testennoù Herodotos o taveiñ da Azia Vihanañ pe diwar-benn ar Brezelioù persat, o taveiñ d'an Impalaeriezh pers e-tal Bro-C'hres hag Egipt. Meneget eo bet gant Homeros un tiern o ren meur a geoded ha kevredet gant Troaz, Asios e anv, mab da Hirtacos.\nKen bras eo Azia ma vez rannet alies e meur a rannvedig. Sed amañ an doare a zo degemeret gant Aozadur ar Broadoù Unanet:\n██ Azia an Norzh\n██ Azia ar C'hreiz\n██ Azia ar Mervent\n██ Azia ar Su\n██ Azia ar Reter\n██ Azia ar Gevred\nAdtapet diwar « https://br.wikipedia.org/w/index.php?title=Azia&oldid=1920815 »


Kaozeal:Elena Troia - Wikipedia\nSkrivañ sañskriteg zo plegañ d'an distagadur deuet diwar skritur ar ger gallek. Sanskriteg e geriadur Roparz Hemon. Bianchi-Bihan 14 Mez 2007 da 08:52 (UTC)\nsañskriteg e-barzh geriadur Vallée (a-arok R. Hemon), hini ar Glev hag e-barzh hini an Here.--Trec'hlid mitonet 2 Du 2011 da 14:39 (UTC)\ntitl[kemmañ ar vammenn]\nDa'm soñj e vefe gwell distreiñ d'an anv orin : Helene Troia pe Elena Troia (Elena Troia a vefe gwell evidon). "Elen a Gerdroia" n'eo ket un anv testeniekaet. Na Kerdroia dreist-holl. Meneget eo evel un anv savet diwar skouer ar c'hembraeg met ar stumm a gont eo an hini a vez implijet e brezhoneg pe a glot gant ar reolennoù treuzskrivañ. Ouzhpenn-se e kavan blas ar bourd gantañ betek re.--Kadwalan 8 Eos 2011 da 21:47 (UTC)\nA-du-kaer. Teir gwech eo bet divadezet an titl hep reiñ gwech ebet an disterañ abeg (daoust ma'z eus ul lec'h evit se pa vez adanvet un titl). War ar marc'had, lakaat un doare kembraek (pa'z eus tri hervez ma geriadur kembraek: Elen o Droea, Elen o Gaerdroea, Elen Fannog) d'ur pennad brezhoneg ne zegouezh ket.--Trec'hlid mitonet 27 Gwe 2011 da 10:30 (UTC)\nN'eo ket diaes lakaat an holl anvioù kembraek er pennad mar karer. Blaz ar bourd (sic) zo un afer personel (De gustibus et coloribus non disputandum): barzhonius e kavan-me an anv-se, tostik d'ar brezhoneg, dellezek da vezañ anavezet gant ar vrezhonegerien, hag adimplijet er skridoù. Ma'z eo un holloueziadur eo wikipedia e ouio ar genlabourerien magañ ar pennad ha n'eo ket spazhañ ar skrid. Bianchi-Bihan 27 Gwe 2011 da 10:40 (UTC)\nPerak pas sevel ur rannbennad e lec'h ma vefe graet anv eus an anvioù kembraek ? Kerdroia n'eo ket un droidigezh eus Troia testeniekaet e brezhoneg. E titl ar pennad ne zere ket abalamour ma'z eo un droidigezh re bersonel ha pa'z omp sañset ober gant stummoù implijet e lec'h all dija, ar muiañ ar gwellañ. Ha perak un "a" dirak Troia/Kerdroia da verkañ he "bro nevez"? --Kadwalan 27 Gwe 2011 da 12:50 (UTC)\nElena (Troia) (a oa bet eil titl ar pennad war-lerc'h Elena hepmuiken) a vo mat, pe neuze gant un "h" er penn-kentañ (unan 'zo hervez ar gregach, ha skrivañ a reer Hellaz e brezhoneg, da skouer). Helena a gaver gant Vallée hag er Goueler Kelt (met gwir eo ne vez ket distaget an h-se), met "Elena" gant Gw. ar Menn, met er gerioù a zeu diwar ar gregach ne zistager ket an "h" met miret e vez (hidrogen, Harkul...).--Trec'hlid mitonet 27 Gwe 2011 da 14:58 (UTC)\n"Elena Troia", da gaout un anv aesoc'h evit an adkasoù, pe "Elena (Troia)" zo mat din--Kadwalan 27 Gwe 2011 da 15:20 (UTC)\nAdtapet diwar « https://br.wikipedia.org/w/index.php?title=Kaozeal:Elena_Troia&oldid=1093014 »\nKemmoù diwezhañ degaset d'ar bajenn-mañ d'an 2 Du 2011, da 14:39.


Gwendal (sonerien) - Wikipedia\nGwendal e 2009\nGwendal zo ur strollad sonerien c'hall, ganet en 1972 e Pariz, euz al lanv sonerezhel keltiek (folk, folk-rock, jazz-rock) awenet gant sonerezh Iwerzhon ha sonerezh Breizh. 10 album embannet, saluded atao gant an dud a vicher hag ar selaouerien, Priz Akademiezh Charles-Cros evit Glen River, kantenn aour e bro-Spagn.\n1.1 Gwendal ha Bro-Spagn\nKrouet e oa bet ar strollad e 1972 gant Youenn Le Berre (fleüt, bombard) ha Jean-Marie Renard (gitar). War-lerc'h e teuas Bruno Barré (biolin), Patrice Grupallo (toserezh, amndolin) ha Roger Schaub (gitar boud) da enrollañ er strollad. O anv kentañ ne oa ket Gwendal an hini e oa met Soporific string band. Dre ma oa mare ar pop keltiek diouzh ar c'hiz e voe choazet un anv breizhekoc'h gant o zi-embann.\nWar o fladenn gentañ Irish Jig (1974) e klever levezon sonerezh Iwerzhon, met dija e klever bommoù jazzy oc'h ober o hent. Daoust da levezon ar pop-folk keltiek en e vog er mare-se ez eo kentoc'h levezon Ian Anderson pe Rahsaan Roland Kirk a santer war ar mod en deus Youenn Le Berre da seniñ.\nGwendal ha Bro-Spagn[kemmañ | kemmañ ar vammenn]\n1976 : Joe can't reel\n1977 : À vos désirs - Rainy day\nAdtapet diwar « https://br.wikipedia.org/w/index.php?title=Gwendal_(sonerien)&oldid=1905858 »\nKemmoù diwezhañ degaset d'ar bajenn-mañ d'an 3 Gou 2021, da 11:34.


Kest, ur Bildungsroman, etre enklask istorel ha road movie\nPrésentation de livre de Kerne Multimédia\nPublié le 26/02/21 21:02 -- mis à jour le 26/02/21 21:02\nKest, gant Kristian ar Bras\nKest, ur Bildungsroman\nSkrivet gant Kristian ar Braz, meur a boent a zo heñvel ouzh hini Gege Gwenn : istor ur c'hrennard o tizoleiñ ar vuhez, dre ar pezh a zo erruet e Kreiz Breizh 'pad an eil brezel bed. Met gant Gege eo diazezet e istor war fedoù istorel gwir (pavar baotr eus ar FOuilhez lazhet e Irvilhag), hag hini Kristian Ar Braz diwar un istor faltazi.\nGant Kristian e lenner an istor a gont buhez ur c'hrennard a vremañ o c'houlenn groñs digant e dad piv oa e vamm-gozh, ha perak e oa lizhiri en alamaneg e ti Karaez.\nKlask istor Breizh, istor ar Vretoned sachet war zu an Alamanted, kolaboed, pe gontañ istor tud e karantez gant paotred ha merc'hed o vevañ ur blanedenn ken kriz hag a echue alies gant bugale goapaet er skol, tud o klask repu e bro Iwerzhon, e Guatemala, o cheñch idantelezh, pe o vervel, kondaonet d'ar marv pe d'an emlazhadeg... Se zo un doare evit al lennerien da adperc'hennañ o istor dezho.\nUn nebeut goulennoù hon eus savet digant Kristian ar Braz.\nABP- Kest a zo ur "roman d'apprentissage" evel "E kambr ar stered". Fromet e oa bet al lennerien yaouank gant Kest peogwir e oa planedenn ur c'hrennard evelto. Ha liammoù a zo etre da grennardiezh hag hini haroz Kest ? Evel Hini Gege ?\nKaB- Haroz ado, gwir eo, met pezh en deus sachet an dud dreist-holl eo d’am soñj doare « Kest » (justamant) ar romant an istor, etre enklask istorel, road movie ha Bildungsroman.\nABP- Meur a briz 'peus tapet : Priz ar Yaouankiz (Kest), Priz an Danevell Karaez div wech ... Ha raktresoù all a zo war ar stern ?\nKaB-Peurechuiñ troidigezh « On the road » gant Jack Kerouac da gentañ, un danevell hag a vo embannet e Al Liamm dizale. Setu tout evit poent.\nABP - Petra a zegas an dastumadegoù Priz ar Yaouankiz (100 levr embannet) ha Priz ar Vugale (50 levr embannet) d'al lennegezh e brezhoneg ?\nKaB - Lakaat tud zo da skrivañ, tud ha n’o dije ket graet mod all (evit lod anezho)\nABP- Hag ul lennegezh eo lennegezh evit ar yaouankiz ?\nKaB- Hmmmmm… n’eo ket mod-se e sellan ouzh an traoù : pa teu c’hoant din skrivañ un istor e ran. Dre ma rank bezañ skrivet diouzh reolennoù zo e klaskañ doujañ outo, met an istor ne vez ket skrivet a-ratozh evit ar re yaouank. Kentoc’h e klaskan n’em lakaat tamm pe damm e kroc’hen un den (paotr pe blac’h) yaouank, hep kas an dra-se ken pell-se memestra, ha doujañ ar muiañ posupl ouzh gwirvoud an endro (lec’h, amzer…)\nABP - Petra a vank hiziv e Breizh d'ar skrivagnerien ha d'ar skrivagnerezed ? Petra a vefe d'ober ?\nKaB- Lakaat an dud da lenn e brezhoneg, hag evit se, skrivañ traoù dedennus, hag evit se, stummañ tud (kas pelloc’h - hag arc’hantaet gwelloc’h) ar pezh loc’het gant FEA, da skouer.\nUhelaat sammad arc’hant ar prizioù, embann nebeutoc’h ha bezañ strishoc’h war kalite ar skridoù.\nPennogio, levr diwezhañ Paskal Hervio par Kerne Multimédia le 27/10/2017\nPriz ar Yaouankiz 6vet/lise : c'hwec'h levr nevez par Kerne Multimédia le 17/10/2017\nSkrivagner danevell ha bannoù treset par Kerne Multimédia le 08/09/2017\nMet petra eo Priz ar Yaouankiz ? par Kerne Multimédia le 27/06/2017\nTro 'meus bet da glevet 'ne'an :) Plijus-tre eo - Trugarez vras deoc'h evit ho pennad-skrid :)


Aotroù ha kenvroad enorus - Anjela Duval\nAotroù ha kenvroad enorus\nAotroù ha kenvroad enorus,\nBez’ am eus an enor da gas deoc’h, evit respont d’ho lizher deizet eus ar 17 a viz Gouere, an nebeud notennoù amañ da heul. Deoc’h a vo d’ober un dibab evel ma kavfot ar gwellañ. Ho pediñ a ran avat d’ober ar berrañ ar gwellañ evel ma tere ouzh tudigoù eveldon.\nMarie-Angèle Duval. Ganet on bet er C’hozh-Varc’had e kêriadenn Traoñ-an-Dour d’an 3 a viz Ebrel 1905. Trivet bugel Erwan Duval ha Mari-Frañsoaz Ollivier ginidik eus Tonkedeg, a diegezhoù koueriaded.\nUn atant bihanik ha douar meinek a-grap div dosenn tost-tost d’al Leger eo va zamm rouantelezh. A-vihanik am eus labouret douar, ha micher all ebet na dije va dedennet, nemet ar vedisinerezh a vije. N’am bije ket moaien da studiañ.\nEvidon ar brasañ arouez eus ar binvidigezh n’oa ket kirri pompus, na kenkizoù na netra, met redek a raen avat da vord an hent da welout o tremen un denn a bevar a gezeg ha d’an oad a eizh vloaz em boa graet al le da chom em bro va buhez-pad, ma vije bolontez Doue. Dalc’het am eus d’am ger betek-henn. Siwazh nebeut a dra a zo em galloud ober evit ar vro a garan, rak hep gouiziegezh petra a c’heller ? Va studi n’eo ket aet hirroc’h eget ar pezh a desker e skol vihan ar bourk. Ha chomet on bepred war va naon rak naon am eus atav d’ar ouiziegezh.\nVa zad zo marvet e 1941 oadet a bevar-ugent vloaz, va mamm e 1951 oadet a bemp bloaz ha pevar-ugent. N’o doa skoazell nemedon rak kollet o doa o daou vugel kentañ, ha deuet edont dija war an oad p’edon-me ganet.\nVa-unan-penn on bremañ o terc’hel bepred an hevelep atant. Fall avat va yec’hed, ha plat va yalc’h. N’am eus d’am stagañ ouzh ar vuhez nemet ar garantez vras a dougan d’am yezh nerzhus dous ha garv war un dro. Ken heñvel ouzhin.\nHa seul vui ma vez graet brezel d’ar brezhoneg, seul vui e garan. Ha don eo va levenez o welout emañ krog da vleuniañ kaeroc’h eget biskoazh, gras da galonegezh ha da bennegezh Breizhiz a ya bemdez o niver war greskiñ, hag o deus levezon a-walc’h d’ober da enebourien hor yezh doujañ o mennozhioù.


Alban Verulamium - Wikipedia\nSant Alban, pe Alban Verulamium, a oa ur merzher kristen, a orin roman moarvat, en Enez Vreizh, en IIIe pe IVe kantved. Dibennet e vije bet, war un dro gant ar sent all "Amphibalus", Julius, hag Aaron, e kêr roman Verulamium, a zo hiriv St. Alban's Cathedral, e kreisteiz Hertfordshire, 31 km en hanternoz da greiz-kêr Londrez, hag eno e vez enoret abaoe.\nA-raok an amzer ma teuas ar relijion gristen da relijion ofisiel an impalaeriezh roman e veze heskinet ar gristeneien gant ar galloud. Alban en doa roet bod d'ur beleg kristen a oa klask warnañ, Amphibalus, ha levezonet gantañ e troas ouzh ar feiz kristen. Pa erruas ar soudarded e ti Alban da gregiñ er beleg e wiskas Alban mantell ar beleg hag e voe harzet en e lec'h. Dirak ar barner e anzavas Alban e relijion nevez ha kondaonet e voe abalamour da se. Dibennet e voe, a-hervez, el lec'h ma voe savet an iliz-veur anvet diwar e lerc'h, war un dorgenn serzh, ma ruilhas e benn war-draoñ, hag e lec'h ma chomas a-sav e tiflukas ur feunteun.\nAdtapet diwar « https://br.wikipedia.org/w/index.php?title=Alban_Verulamium&oldid=1862569 »\nDernière modification le 5 Gen 2020, à 20:29


Blog – Scop Roudour\nParcours complet 9 mois – Objectif C1 niveau expert\nParcours simple 6 mois – Objectif B2 niveau supérieur\nProgramme de formation C1 niveau expert – Perfectionnement 3 mois\nPendant la formation longue\nFormations hybrides Ambroug\nPrizioù 2020: Gourc’hemennoù ha trugarez\nD’ar yaou 21 a viz Mae e oa bet embannet war France 3 roll al loreidi er rummad Embregerezh. Aet eo ar maout gant an UJAP Kemper, ar c’hlub basket a-vicher hag a implij kalz ar brezhoneg en e vod da gehentiñ. Embannet ez eus bet ur c’heriaoueg eus ar basket e brezhoneg ganto, danevellet […]\nNeventi 2019: ur staj brezhoneg en natur\nKinnig a reomp deoc’h deskiñ brezhoneg en natur e fin an hañv-mañ. Ur c’henlabour gant kevredigezh Koad ar Barzh e Melioneg eo ar staj-mañ. Liammañ an deskiñ hag an natur eo pal ar staj-mañ. Meur a live a vo kinniget deoc’h, evel evit ar stajoù all. Evit a sell ar staj brezhoneg: Ar prantadoù kelenn […]\nLe breton, une langue celtique\nLe breton est une langue indo-européenne parlée depuis plus de 1500 ans et dont les premiers écrits remontent au 8ème siècle. Aujourd’hui, le breton est, après…\n2020 2021 apprendre le breton avec roudour apprendre le breton en neuf mois apprendre le breton scop roudour breizh bretagne breton brezhoneg carhaix centre bretagne comment apprendre breton à distance comment apprendre le breton comment apprendre le breton en tant que demandeur d’emploi comment apprendre le breton rapidement comment devenir enseignant bilingue déroulement formation intensive breton enseignant en disponibilité apprendre le breton enseignement financements possibles formation langue bretonne Formation formation breton 2022 formation continue formation intensive formation rentrée scolaire 2022 formation Roudour 2022 formation à distance formation à distance 2022 formation à distance breton hennebont j'apprends le breton kemper lannion lesneven morlaix quels financements pour formation de breton quimper reconversion professionnelle langue bretonne roudour roudour scop réunions d’information pour apprendre le breton scop roudour Stage stages d'été travail en Bretagne


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/489 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/489\na eun amzer, pell diouz prezans ar serpant. (15) Hag ar serpant, euz he c’henou, a daolaz dour, evel eur ster, varlerc’h ar vreg, evit ma’z aje gant an dour euz ar ster. (16) Mes an douar a zicouraz ar vreg, hag an douar a zigoraz hag a lounkaz ar ster hen doa an aerouant taolet euz he c’henou. (17) An aerouant en em lekeaz en coler ouz ar vreg, hag ez eaz da ober brezel ouz ar rest euz he lignez pere a vir gourc’hemenou Doue, hag ho deuz testeni Jesus-Christ.\nHag e choumiz em za var an treaz euz ar mor ;\nHAG e veliz o sevel euz ar mor eul loen pehini hen doa seiz pen ha deg corn, ha var he gerniel deg curunen, ha var he bennou eun hano a vlasphem. (2) Hag al loen a veliz a oa henvel ouz eul leopard ; he dreid a oa evel treid eun ours, hag he c’henou evel genou eul leon. Hag an aerouant a roaz dezhan he nerz, hag he dron, hag eur galloud braz. (3) Hag e veliz unan euz he bennou evel glazet d’ar maro ; mes ar gouli marvel-ze a oe pareet, hag ar bed holl souezet, a ieaz var lerc’h al leon. (4) Hag e oe adoret an aerouant hen doa roet he c’halloud d’al loen ; hag ec’h adorjont ive al loen, en eur lavaret : Piou a zo henvel ouz al loen, ha piou a hello combatti outhan ? Ha roet e oe dezhan eur genou hag a lavare traou braz ha blasphemou ; ha galloud a oe roet dezhan da ober brezel e-pad daou vis ha daou-ugent. Hag hen a zigoraz he c’henou evit gwall-gomz a-enep Doue, a-enep he hano hag he dabernacl, hag a-enep ar re a choum en env. (7) Hag e oe roet ive dezhan ar galloud da ober brezel d’ar zent, ha da veza treac’h dezhe. Hag e oe roet dezhan galloud var bep tribu, ha langach, ha nation. (8) Hag ar re holl a zo o choum var an douar, ha n’eo ket scrivet ho hanoiou, adaleg crouidigez ar bed, el levr a vuez euz an Oan a zo bet lakeat d’ar maro, a adoraz anezhan. (9) Mar d’euz unan-benag hag hen deuz diou-skouarn, ra zelaouo. (10) Mar d’euz unan-benag hag a gas d’ar gaptivite, ez ai he-unan d’ar gaptivite ; mar d’euz unan-benag hag a laz gant ar c’hleze, e ranko he-unan beza lazet gant ar c’hleze ; aman ema patianted ha feiz ar zent.\n(11) Neuze e veliz eul loen all o sevel euz an douar, hag hen doa daou gorn henvel ouz re\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/489&oldid=125625 »


Louis Lazare Hoche, bet ganet d'ar 25 a viz Mezheven 1768 e Montreuil (ur gêriadenn eus Versailhez d'ar mare-se) hag aet da Anaon d'an 19 a viz Gwengolo 1797 e Wetzlar (en Impalaeriezh santel roman german d'an ampoent-se), a oa ur jeneral gall da vare an Dispac'h Gall.\nPoltred Lazare Hoche\nsavet e-tro 1793\nMonumant da Lazare Hoche,\ngant Jules Dalou e Kiberen, 1902\nAr monumant Auf dem Frauenberg gouestlet da Lazare Hoche,\nDaoust dezhañ bezañ marvet yaouank-kenañ, d'e nav bloaz warn-ugent, laosket he deus e bersonelezh hep he far ur roud padus en istor an amzerioù reuzus-se. Anvet da jeneral hag eñ pemp bloaz warn-ugent hepken, peoc'haer ar Vande ha Breizh, tapout a reas gloar ha brud en un doare prim-eston. Ar vrud-mañ an hini eo, a dapas evel brezelour ha bellour eus an dibab, a reas dezhañ bezañ pal ur bern itrikoù savet digant tudennoù ha ne voent ket evit e c'houzañv e vuhez-pad.\nKoll a reas e vamm – Anne Marlière diouzh hec'h anv plac'h yaouank – tra m'en devoa ket tizhet e bemp bloaz c'hoazh. Mervel a reas e dad (Louis Hoche), paotr-kezeg e marchosioù ar roue, ha Lazare Hoche krennard. Dre ma oa emzivad e voe fiziet en ur voereb dezhañ hag a rae kenwerzh ar frouezh e Versailhez. Hi an hini eo he devoa graet he seizh gwellañ da harpañ he niz yaouank par ma c'hellas, o prenañ levrioù dezhañ bep an amzer rak kurius e oa ar paotr ha plijout a rae dezhañ lenn. Tapet e oa bet e holl zeskamant gantañ e-unan-penn. Dedennet-bras e oa gant micher an armoù : d'an 19 a viz Here 1784 en devoa enrollet evel soudard er Warded-C'hall ha tapet e c'haloñsoù a gorporal d'ar 16 a viz Mezheven 1789. D'an 31 a viz Eost 1789 e oa bet divodet e rejimant ouzh e lakaat dilabour.\nNe chomas ket pell war gein ar wiz hag eñ da vont diouzhtu da ward broadel Pariz evel sarjant hag, adalek ar 1añ a viz Genver 1792, en devoa enrollet er 104vet Rejimant troadegiezh evel adjudant. D'an 20 a viz Ebrel he devoa disklêriet ar Republik ar brezel da Aostria. Mont a reas da ofiser er rejimant Rouergue : gantañ e kemeras perzh e Seziz Thionville (24 a viz Eost - 16 a viz Here 1792). En aner e klaskas al lu aostrian skoazellet gant Divroidi c'hall (François-René de Chateaubriand en o zouez) mont e-barzh ar gêr-mañ. D'an 18 a viz Meurzh 1793 e voe e-mesk ar soudarded bet trec'het en Emgann Neerwinden.\nN'en devoa ket diskouezet kalon hag ampartiz en aner dre ma voe anvet da adjudant-jeneral ha kaset da Zukark da zifenn ar gêr ouzh an arme vreizhveuriat. Graet en devoa bet d'he zrowardroioù bezañ beuzet ha, dre forzh hegal ar soudarded saoz, renet gant Frederick, Dug York hag Albany, gant meur a dagadeg dic'hortoz e savas ar seziz ar Saozon d'an 9 a viz Gwengolo 1793.\nDiwar neuze e pignas buan Hoche gant skeulioù renkadurezh al lu gall : brigadennour da gentañ, penngadour e miz Here 1793 ha jeneral e penn Arme Moselle, hag eñ trec'het en Emgann Kaiserslautern (28 - 30 a viz Du 1793). Padal, d'an 22 a viz Kerzu e voe trec'h en Emgann Wœrth-Frœschwiller. Un nebeud deizioù diwezhatoc'h, d'ar 26 a viz Kerzu e pilas an Aostrianed hag ar Brusianed en Emgann Geisberg, nepell diouzh Wissembourg, ar pezh a reas da Landau bezañ dieubet da c'houde.\nSeul vuanoc'h m'en devoa kresket brud ar jeneral yaouank seul greñvoc'h e vagas gwarizi pe digarantez outañ tud 'zo evel ar jeneral Jean-Charles Pichegru pe ar politikour Louis Antoine de Saint-Just. Hag ezel e oa eus Kleub ar Gordennerien, kevezer hini Robespierre, 'zo kaeroc'h : trawalc'h e oa da vezañ lakaet e-barzh an toull, d'an 20 a viz Meurzh 1794, e-lec'h ma chomas betek ma voe diskaret Robespierre, e dibenn miz Gouere.\nKerkent ha deuet er-maez eus an toull-bac'h e voe fiziet Arme aodoù Brest hag Arme aodoù Cherbourg ennañ da vont da beoc'haat ar c'hornôg da Vro-C'hall ma rae he reuz un emsavadeg kriz. Pan erruas e Breizh e stadas e oa disheñvel-mik ar saviad diouzh ar pezh a oa bet taolennet dezhañ gant pennoù-bras Pariz. En ur glask dimeziñ an dour hag an tan e teuas a-benn d'ober da Charette ha pennoù bras all ar Chouanted sinañ Emglev La Jaunaye e Sant-Sebastian-an-Enk d'ar 15 a viz C'hwevrer 1795, heuilhet gant Emglev La Mabilais (e-kichen Roazhon) d'an 20 a viz Ebrel. D'an 2 a viz Mae e oa bet sinet Emglev Saint-Florent-le-Vieil gant Stofflet, penn-bras Arme gatolik ha roueel Vañde. Ken distabil m'edo an emglevioù-se ma adkrogas an emgannoù nebeut war-lerc'h ha pouezus-kenañ e voe trec'h Hoche da-geñver Emgann Kiberen (21 a viz Gouere) dre ma voe fiziet holl armeoù ar C'hornôg ennañ diwar neuze. D'ar 15 a viz Gouere 1796 e c'hellas embann peoc'hadur ar Vañde evit gwir.\nNe oa ket bet torret d'ar gasoni greñv a vage e enebourien ouzh ar jeneral republikan : div wech e voe klasket e zrouklazhañ, dre gontammiñ e voued ha dre dennañ warnañ a daolioù pistolenn e Roazhon.\nDiwar goulenn Theobald Wolfe Tone, penn-bras Society of United Irishmen, e voe klasket sevel un ergerzhadeg da vont d'e skoazellañ en e stourm a-enep d'ar gouarnamant saoz. Loc'hañ a reas kuit pemp lestr ha daou-ugent (un arme a 13 400 a soudarded, renet gant Lazare Hoche, war o bourzh) eus Brest d'ar 15 a viz Kerzu 1796. Ur c'hwitadenn e voe ar raktres-mañ en abeg d'ar gorventenn a strewas ar flodad gall ha ret e voe dezhañ mont war e gil hep bezañ gallet tostaet ouzh aodoù Bro-Saoz.\nKuitaat a reas Breizh da vat pa voe anvet da bennjeneral Arme Sambre-et-Meuse d'an 23 a viz C'hwevrer 1797. Er penn anezhi ez eas ar maout gantañ da-geñver un nebeud emgannoù, hini Neuwied (18 a viz Ebrel) en o zouez. Gant Emglev Campo Formio, sinet d'an 18 a viz Here gant Napoleone Buonaparte, e voe paouezet gant ar brezel etre ar Republik C'hall hag Arc'hdukelezh Aostria.\nKinniget e voe da Hoche mont da Vinistr ar Brezel, ar pezh a nac'has. Fiziet e voe ennañ ur rannarme e trowardroioù Pariz neuze. Ur wech ouzhpenn e voe ret dezhañ gouzañv flatradennoù ha droukkomzoù e enebourien touet ha kollas a reas e arme e-kerzh Augereau : feuket-mat ha dipitet e voe gwelloc'h gantañ distreiñ d'e benngarter da Wetzlar. Eno e kouezhas klañv e penn-kentañ miz Gwengolo ha mervel a reas o c'houzañv poanioù bras. Dre ma krede tud 'zo e oa bet kontammet e voe skejet e gorf. Bremañ e ouzer e tiskoueze an tarchoù du a oa bet kavet en e vouzelloù e oa aet da Anaon gant an dorzhellegezh.\nE-kichen ur jeneral republikan all, François Séverin Marceau, e voe douaret Lazare Hoche e Weißenthurm, ur gêrig nepell diouzh Koblenz ma c'haller arvestiñ ouzh ur monumant savet da zougen bri dezhañ.\nAdtapet diwar « https://br.wikipedia.org/w/index.php?title=Lazare_Hoche&oldid=1875692 »\nDernière modification le 19 Mae 2020, à 09:24\nKemmoù diwezhañ degaset d'ar bajenn-mañ d'an 19 Mae 2020, da 09:24.


Pajenn:Imitation ar Verc’hes Vari.djvu/52 - Wikimammenn\nPajenn:Imitation ar Verc’hes Vari.djvu/52\nO dallentez ! an den gouscoude a zisprich graç e vadiziant hac ar madou eternel da bere e roe dezan guir.\nAn den-se a so sortiet a c’hoad huel, a guerent distinguet dre ho lignes, a bris ebet ne garfe beza a santimanchou pe a gundu control d’e dud. Ar c’hristen a so ganet a Zoue en e vadiziant, ha gouscoude en em zishenor eb scrupul dre eur vuez qasi henvel oc’h hini an anevalet, dre eur vues direglet ha criminel.\nAn den ne gar depanti dioc’h nicun ; en em bompadi a ra, o lavaret ne fell qet dezan beza commandet. Eur veich m’en deves en em zelivret dioc’h domination e vistri ancien, en em istim eürus var e veno, ha gouscoude, tra incomprenabl ! Bemdez a volontez vad e coues e rouejou an drouc-speret, er chadennou mezus eus an diaoul, a bere e zoa bet tennet dre c’hraç e vadiziant. Perac ? Abalamour ne istim qet aoualac’h, evel ma rea ar Verc’hes, al liberte santel a vugale Doue.\nRedec a rêr gant ær var zu ar madou hac an heritachou temporel, hac e negliger, e tispriger an heritach eternel eus a vadou an èn.\nEne ingrat, piou bennac e veac’h, na rit qet ar scouarn vouzar oc’h ar vouez eus ho mam ar Verc’hes pehini a bers he mab, ho salver, ho maestr, a gri var zu ennoc’h : Va mab, va merc’h, roït din ho calon, evit m’en offrin adarre d’am mab ha ma reparot graç ho padiziant pehini oc’h eus collet.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/52&oldid=113405 »


KDSK, Centre de Ressources Culturelles CeltiquesThesauro : Straed\nDocumenti collegati : [126 document(s)]\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / BLOÑS Loeiz (Luc'hskeudennet gant). - - KDSK_EMGANN_CB_B0138_P.jpg\n[Foto] Gouel Broadel ar Brezhoneg, bet dalc'het e Louergad, d'ar 15, 16, 17 ha d'an 18 a viz Mae 1997. / BLOÑS Loeiz (Luc'hskeudennet gant). - - KDSK_EMGANN_CB_B0122_P.jpg\n[Foto] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Luc'hskeudennet gant). - - KDSK_EMGANN_CB_A120_P.jpg\n[Foto] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Luc'hskeudennet gant). - - KDSK_EMGANN_CB_A118_P.jpg\n[Foto] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Luc'hskeudennet gant). - - KDSK_EMGANN_CB_A112_P.jpg\n[Foto] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Luc'hskeudennet gant). - - KDSK_EMGANN_CB_A113_P.jpg\n[Foto] Manifestadeg aozet gant Stourm ar brezhoneg (SAB) evit ur chadenn skinwel e brezhoneg ha muioc'h a vrezhoneg er skinwel, e Brest, d'an 29 a viz Kerzu 1990. / [Disanv] (Luc'hskeudennet gant). - - KDSK_EMGANN_CB_A116_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0450_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_B0454_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C001_P.jpg\n[Foto] Manifestadeg e Kemper, d'ar 25 a viz Meuzh 1995 ?, evit souten Diwan a-enep un dibennfreuzadur barnerezhel. / [Disanv] (Luc'hskeudennet gant). - - KDSK_EMGANN_CB_C006_P.jpg\n[Foto] Manifestadeg e Landerne. Gant dilennidi hag ur bugel e penn ar vanifestadeg, / BLOÑS Loeiz (Luc'hskeudennet gant). - - KDSK_EMGANN_CB_B0497_P.jpg\n[Foto] Manifestadeg e Roazhon, d'an 10 a viz C'hwevrer 1996. / BLOÑS Loeiz (Luc'hskeudennet gant). - - KDSK_EMGANN_CB_B0495_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / [Disanv] (Luc'hskeudennet gant). - - KDSK_SAE_Lodad02A0432_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0251_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0198_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0189_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0115_P.jpg\n[Foto] Manifestadeg e Roazhon, d'an 22 a viz Meuzh 2003, evit difenn dazont ar brezhoneg. / OGIER Michel (Luc'hskeudennet gant). - - KDSK_SAE_Lodad02C0111_P.jpg\n[Foto] Manifestadeg evit adunvaniezh Breizh, e Naoned, d'ar 1añ a viz Meurzh 1998. / PIGNET D. (Luc'hskeudennet gant). - - KDSK_EMGANN_CB_B0486_P.jpg\n[Foto] Manifestadeg evit adunvaniezh Breizh, e Roazhon, e 1990. / [Disanv] Kelaouenn Bremañ (Luc'hskeudennet gant). - - KDSK_EMGANN_CB_B0480_P.jpg\n[Foto] Manifestadeg evit souten Diwan. / [Disanv] (Luc'hskeudennet gant). - - KDSK_EMGANN_CB_B0456_P.jpg\n[Foto] Manifestadeg Stourm ar Brezhoneg (SAB) evit goulenn kaout muioc'h a vrezhoneg er skinwel, e Gwened, d'ar 4 a viz C'hwevrer 1995. / [Disanv] (Luc'hskeudennet gant). - - KDSK_SAE_Lodad01B0363_P.jpg\n[Foto] Miliadoù a dud a oa 'n em gavet e Berrien e Menez Are evit lidañ 20 vloaz Dastum, etre ar 1añ hag ar 4 a viz Here 1992. A bep seurt traoù a oa kinniget d'an dud : sonerezh pobl ha kan diskouezet hervez ar broioù (Kernev, Leon, Treger, Gwened ha Breizh Uhel), kontadennoù, fest-deiz ha fest-noz e-pad 12 eurvezh... / [Disanv] (Luc'hskeudennet gant). - - KDSK_SAE_Lodad02A1226_P.jpg\n[Foto] Miliadoù a dud a oa 'n em gavet e Berrien e Menez Are evit lidañ 20 vloaz Dastum, etre ar 1añ hag ar 4 a viz Here 1992. A bep seurt traoù a oa kinniget d'an dud : sonerezh pobl ha kan diskouezet hervez ar broioù (Kernev, Leon, Treger, Gwened ha Breizh Uhel), kontadennoù, fest-deiz ha fest-noz e-pad 12 eurvezh... / [Disanv] (Luc'hskeudennet gant). - - KDSK_SAE_Lodad02B1233_P.jpg


Pemped pennad — V - Wikimammenn\nPemped pennad — V\nR. Prud’homme, 1903 (p. 143-144)\n◄ Kleuzen ar C’hinivelez. — Park ar Bastored. — Be Rachel Bec’h d’an dro-heol ! — Eur beden a zic’haou ’vit Bro-Chall Oferen bred war ar Be Santel. — Peul ar skourjeadek ►\nD’an abarde, war-dro taer heur, ec’h eomp d’ober eun dro d’iliz ar Be Santel evit gwelet piz ’pez a zo enni hag en-dro d’ei. Da c’houæc’h heur hanter, bennoz ar Zakramant en eur chapel a zo e-kichen hon hostaleri hag eman enni a-wel an Hosti sakr, e pep mare ; *azeulet eo gant leanezed euz a Vro-Velg a zo goestlet da Vari Dic’haouerez ; da laret eo en em unanont a spered gant an Itron Varia evit dic’haoui Jezuz o Zalver deuz an dismeganz a ve græt d’ean en Sakramant an Auter. Evit se, en em eilont, diou ho diou, hag e chomont eun heur da bedi dirak an Hosti santel. Ouz o gwelet gant eur ouel wenn, e larfe an nen daou æl diskennet euz an Neñvo.\nKent kwitaat o chapel e kanomp eur c’hantik savet gant unan anê evidomp. Eur c’han kaer eo, ennan komzo a *zere ouzimp : goulen a reomp digant kalon Jezuz ma telc’ho da garout Frans ha mac’h ankouao ar boan greet d’ean gant he bugale. Me ’gred e vo silaouet hon feden, dreist-holl, ma kemer lod enni an holl Fransizien a vag c’hoaz en o c’hreiz karante ’vit o Doue ha karante ’vit o Mamm-Vro.\nAdtapet diwar « https://br.wikisource.org/w/index.php?title=Pemped_pennad_—_V&oldid=104629 »\nKemmoù diwezhañ degaset d'ar bajenn-mañ d'an 23 Gou 2017, da 20:01.


Pajenn:Perrot - Bue ar Zent.djvu/22 - Wikimammenn\nPajenn:Perrot - Bue ar Zent.djvu/22\nman ouz treid eur beleg ha da zisklerian d’ezan, war o reiz, kement he gwaske.\nDiwar neuze, karante Doue, a nebeudou, a dôlas donoc’h-dôn he gwriziou en he c’halon, hag ar peuc’h a baras war he spered.\nPrest goude, e varvas he mamm, he fried, ha, da heul he fried, he bugale. Koll he c’herent nesan he foanias meurbed, hep ober d’ezi, koulskoude, fallgaloni.\n« Madou an douar-man, emezi, evel an enor, ar binvidigez, an evurusted, n’int nemet ar bruzun a goue eus tôl an Otrou Doue.\n» Ar c’hroaziou eo ar pep gwellan a ve servijet ouz an dôl zakr-ze, hag, abalamour da ze, ne vezont roët nemet d’ar re a zo arru mat dreist d’ar re-all. Ar re o deve eleiz a boaniou a zo ouz tôl, skoa ouz skoa gant Jezuz-Krist, hag a zo servijet eveltan. »\nGoulenn a reas mont, ha mont a reas en Trede-Urz sant Fransez. Adalek neuze, e kreskas he fedennou, hep ankouât an oberou mat. Kreski a reas ive he finijennou, hep ober netra, koulskoude, gouest d’ober droug d’he yec’hed.\nKement-se ne rê ket afer an drouk-spered, a ’n em lakas d’he merzerian en eun doare skrijus. Doue hen lezas da wall-gas anezi en pep stumm, en he c’horf hag en hec’h ene, evit ma vije, da viken, eur skouer a basianted evit ar merc’hed, evel ma ’z eo an den santel Job evit ar bôtred.\nHe c’horf a deuas da vezan ken klanv, ken dinerz ha ken gwiridik, ma renke chom dalc’h-mat, koulz lavaret, gourvezet war he gwele, hep trei war du ebet.\nHec’h ene a oe douget da bec’hi noz-de, hag en kant doare dishenvel, eneb an esperans, ha, dreist-holl, eneb ar c’hlanded.\nDaou vla a dremenas er stumm-ze. Satan, pa welas n’halle kaout krog ebet warnezi, a dec’has. Neuze Doue a gargas he spered a gement a sklerijen hag he c’halon a gement a garante, mac’h ankouaas kerkent betek ar zonj eus an ankeniou dreist-muzul o devoa gwasket anezi keit-all.\nEur wech adkavet ganti ar yec’hed, he flijadur a oa mont da welet an dud klanv, ha, pa vije war o zro, e poanie kement war zilvidigez o ene ha war yec’hed o c’horf.\nNe grede ket, pell ac’hane, e c’helle chom hep darempredi Doue dre ar beden, war digare he devoa darempred gant an dud.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/22&oldid=140468 »


Pajenn:Imitation ar Verc’hes Vari.djvu/332 - Wikimammenn\nPajenn:Imitation ar Verc’hes Vari.djvu/332\na Ephes, e pehini e zoac’h obliget d’en em denna gantan epad eur bloaveziou benac.\nEvit compren mad ar joa ho poa eus a guement-se, n’en deus nemet ober reflexion var an interest particulier a guemerac’h eus a guement a selle oc’h an avancement a rouanteles Doue.\nRouans an Ebestel, obtenit din-me un elfen eus ar flammen sacr-se pere ho tevore evit gloar Jesus, hac obtenit din ar c’hraç da gaout ar chanç vad da lacât er glorifia hac er c’haret.\nO va mab ! peguement ne blich qet din an desir-se eus ho calon ! An desir da brocuri gloar Doue a ra eul loden necesser eus ar galite a gristen. A qen bras obligation eo, evit un ene christen, evel ma zeo ar garantes memes a behini eo un effet necesser.\nCals tud a sonch dezo n’en deus nemet ar veleyen a guement a dlefe clasq savetei an eneou. Qement-se a sell oc’h pep den.\nN’en deus stad ebet e pehini ne alfet ha ne dlefet rei exemplou mad, avisou mad hac a bropos ; consoli ar re alfliget ha pedi evit ar re-all.. ’\nChanchamant a vues eur pec’her a so alies effet an hirvoudou eus a un ene fervant benac dianavezet gant ar bed, mæs pehini a bede hac a huanade varzu Doue, evit goulen digantan conversion ar bec’herrien.\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/332&oldid=110264 »\nKemmoù diwezhañ degaset d'ar bajenn-mañ d'an 9 Kzu 2017, da 00:33.


Manifestiñ e Karaez disadorn ha cheñch penn d'ar vazh ! - 7seizh.info\nHome Agenda Manifestiñ e Karaez disadorn ha cheñch penn d’ar vazh !\nManifestiñ e Karaez disadorn ha cheñch penn d’ar vazh !\nA-benn disadorn e vo ur vanifestadeg nevez e Karaez evit ar brezhoneg. Gwelet e vo strollad Ai’ta! ur wech c’hoazh, met ouzhpenn manifestiñ a zo d’ober : evit mont war-raok da vat ez eus ezhomm da loc’hañ gant ul lusk nevez…\nStourm evit ar brezhoneg : poent cheñch penn d’ar vazh !\nEmañ rannvro Breizh o paouez votiñ un c’henemglev war treuzkas ar brezhoneg ha diorren hor yezh er vuhez pemdez, da heul an Emglev evit Dazont Breizh bet sinet e 2013. N’ez eus en destenn-se tamm araokadenn ebet war-bouez un nebeut bruzhunoù hag hetoù didalvoud. Dav lavaret an traoù evel m’emaint : darbet eo bet deomp mont war-gil zoken. Anv a oa da skrivañ e vefe ret kaout ouzhpenn 15 bugel oadet etre 3 ha 5 bloaz evit digeriñ ur c’hlasad divyezhek nevez, met lemet eo bet ar skoilh-se d’ar poent diwezhañ a-drugarez da labour un nebeut re. Gant seurt reolenn e vefe bet dibosupl digeriñ an disterañ klas nevez, koulz lavaret.\nMa n’eo ket souezhus e chomfe bouzar ar Stad evit a sell ouzh hor yezh e tiskouez splann an emglev-se pegen divarrek eo bet an Emsav e-pad an daou vloaz paseet. N’eus bet den o heuliañ an afer-se a-dost dibaoe daou vloaz ha laosket eo bet an dilennidi d’ober o soubenn en o c’horn.\nPase poent eo sevel ar goulenn-mañ : perak n’eo ket posubl kaout e Breizh ar pezh a zo e lec’h all er Stad C’hall ?\nGant an emglev bet sinet etre ar Stad ha Strollegezh Korsika ez eus bet aozet dindan 7 vloaz ur c’helenn divyezhek evit an holl vugale, pe dost !\nDa heul an emglev bet sinet e 2001 e Euskadi an Hanternoz ez eus bet diorroet kalzig ar c’helenn divyezhek betet tizhout un drederenn eus ar skolidi o teskiñ ar yezh.\nAn emglev bet sinet e Elzas e miz Meurzh 2015 a laka da bal tremen eus 13 % da 25 % a re yaouank o teskiñ elzaseg a-benn 2030.\nE keit-se e chom truezus an traoù e Breizh p’emaomp c’hoazh gant ar pal a 20 000 bugel o teskiñ brezhoneg a-benn 2020, da lavaret eo 3% eus skolidi an akademiezh ! Na zisoñjomp ket e oa bet lakaet da bal gant politikerezh rannvro Breizh e 2004 tizhout al live-se a-benn 2010… Ur c’hwitadenn ouzhpenn !\nPase poent eo eta d’an holl dud a bled gant ar brezhoneg (kreizennoù kelenn d’an dud deuet, kevredigezhoù evit ar vugaligoù, ar c’hreizennoù dudi, tud ar mediaoù brezhonek, Diwan, kevredigezhoù kerent an hentennoù divyezhek – Dihun ha Div Yezh, sindikadoù ar gelennerien hag ar studierien, Tiez ar vro…) d’en em vodañ en ur framm nevez ne vo da bal nemetañ diorren ar brezhoneg dre grouiñ ul lusk nevez a c’hello kaout disoc’hoù pleustrek. Ur skouer a c’hellomp kemer harp warnañ eo an Euskal Konfederazioa a gaver e Euskadi an Hanternoz.\nEvit reiñ un dazont d’ar brezhoneg eo pase poent e krogfe e-barzh en-dro an Emsav, a-unan !\nPrevious articlePlouguerneau : les 50 ans d « Ar Vro Bagan » ce week-end\nNext articleMontpelhièr : Manifestar per l’occitan\nGweltaz Ar Fur 3 février 2016 At 15 03 19 02192\nGweltaz Ar Fur liked this on Facebook.\nSten Charbonneau 3 février 2016 At 15 03 19 02192\nSten Charbonneau liked this on Facebook.\nMichel Bellebon Dela Thibouvais 3 février 2016 At 15 03 19 02192\nMichel Bellebon Dela Thibouvais liked this on Facebook.\nPatrick Regnault 3 février 2016 At 15 03 19 02192\nJean-Yves Kerdoncuff 3 février 2016 At 15 03 19 02192


Journal de Renaud Camus, mardi 16 octobre 2018\ncréée le mercredi 17 octobre 2018, 10 h 38\nmodifiée le mercredi 17 octobre 2018, 11 h 28Plieux, mardi 16 octobre 2018, minuit et demi. J’ai été très efficace, toute la journée. J’ai rattrapé le retard entraîné dans ma routine (Le ~~~~~ ~~~ l’Heure, ~~’~~~~~~~, ~~~ journal...) ~~~~ ~~~ ~~~~~~ ~~~~~~~ ~~~~~~~, ~~’~~~ ~~~~~~~~~~ ~~~~~~~ la mise à ~~~~~ ~~~ ~~~~ ~~~~~~~~~~~~~~ ~~~~~~~ ~~~~ ~~~~~~~~ ~~~~~~~~ ~~~~~~~~~~~ ~~~~ ~~~ ~~~~~~~~ ~~~ ~~~~~ ~~~~~ ~~ ~~~~~~, ~~~ ~~’~~~ ~~~~~~ ~~ ~~~~~~~~~ ~~~~~ ~~~~~~~~~~ ~~~~ ~~~~~~~~ ~~~ projet de voyage ~~~ ~~~~~~~~ ~~ ~~~ ~~~~~~~~~~ (~~’~~~~-~~-~~~~~ ~~~ ~~~~~~~~ ~~~~~~~~~~, ~~~~~ ~~~ ~~~~ ~~~~ ~~~ ~~~~~~ ~~~ ~~~~~~~) :\nDear ~~~ Szalai,\nin ~~~~~~ ~~~~~ ~~~~ ~~~~~ ~~~~~ ~~~~~~~ ~~~ invite me to ~~~~~ ~~ ~~~~~~~~ ~~~ ~~~~~~~~~, ~~~~ ~~~ ~~~~~~~ ~~~ ~~ ~~~~~~~, ~~~~ ~~~~~ ~~~~~ ~~~ ~~~~~~~~. ~~~~~ ~~~~ ~~~~~ ~~~~~ ~~~~~~~ ~~~~ ~~~~~~~ ~~~~~ ~~~~~~~, ~~~~~~~ ~~~~~~~~~~~~~~ the papers I ~~~~~ ~~~~, ~~~~~ ~~~~~ ~~~~~~~~, ~~~~ ~~~~~ ~~~~~~~~~, ~~~~ ~~~~ ~~~~~~~~~~~ ~~~~~~ ~~~~ ~~~~~~~~. ~~~~~~~~~~ ~~ ~~~~~~~~ ~~~~ ~~~~~~~~ ~~~~ ~~~~~~~~~~. ~~~~ ~~~~ ~~~~~~ ~~~~~~~~ ~~~ ~~~ early this month, ~~~ ~~~ ~~~~~~~~ ~~~~~~~~~. ~~~~~~ ~~~~~ ~~~~~~~, ~~~~~~~~~~~~~~, ~~ ~~~~~ ~~~ ~~~~ ~~~~~ ~~~~ ~~~~~~~~~~~ ~~~~~~ ~~~~~ ~~~~ ~~~~~ ~~~ ~~~~~. ~~ ~~~~~ ~~ ~~~~~~~~~ ~~~~~~~~ ~~~~ my lecture, you ~~~~ ~~~~ ~~~~~~~. ~~~~ ~~~~~ ~~~~~~~~~~ ~~ “~~~~~~~~~~~” ~~~~ ~~ ~~~~~~~~ ~~~~~ ~~~~~~~~~ ~~~~ ~~ ~~~ ~~~~ ~~~~~~~~~~~ ~~~ ~~~~~~ ~~~~~~ ~~~ ~~~~~~ ~~~ ~~~~ ~~~~~~~~ ~~~~~~~ or are offered ~~~ ~~ ~~~~~~~~~~~~~. ~~~~ ~~~ ~~~~ ~~~~~~~ ~~~ ~~~~~~~~~ ~~~~~~~ ~~~ ~~~~ ~~ ~~~~~~~~ ~~~~~~~~ ~~~ ~~~ ~~~~~~~~~ ~~~~~~~~. ~~~~ ~~~~~ ~~~ ~~~~~~~~~~ ~~~~~~, ~~~~~ ~~~~ ~~~~~~ for me to ~~~~~~~ ~~~ ~~~~~ ~~ ~~~~~, ~~~~~ ~~~ ~~ ~~~~ ~~~~~ ~~~~~ ~~~~~~~~ ~~~~ ~~~. ~~~ ~~’~~ ~~~~~ ~~~~ ~~~~~ ~~~~~~ ~~~ ~~~ ~~~~~ ~~~~~~~ ~~~~ ~~~ ~~~ give up on ~~~~ ~~~~~~~~. ~~ ~~~~~ ~~ ~~~~~ ~~~~~ ~~~~~ ~~~~ ~~~~ ~~~~~~~~~~~~ ~~~ ~~~~~ (~~~ ~~~) ~~~~~~~~~~~~~~~~~ attitude.\nEt ~~~ ~~~~~~, ~~’~~~~~~~ ~~~~~ ~~~~~~ ~~~ ~~~~~ (~~~~~~ je n’en aurai ~~~~~ ~~~ ~~~~~~~~~~, ~~~~~ ~~~~~~…) ~~’~~~~~~~~~~~~ ~~~ ~~~ ~~~~~ ~~~~~~~~ ~~~~~~~~ — ~~~~ ~~~~~ ~~~~~~~~ ~~~ ~~’~~~~ ~~~~ ~~~~ ~~~~ ~~~~~~~~ ~~~ ~~~~~~~ ~~~ ~~~~~~~~ (~~~~~ ~~~~~~~ et moi nous ~~~~~~~~~~~~~ ~~~~~~~~~, ~~~ ~~~~~~~~~~). ~~~ ~~~ ~~~~~ ~~~~ ~~~~~~ ~~~~ ~~~~~~~~~~~~, ~~~~~~ ~~~ ~~’~~~~~~~~~ ~~~~~ ~~~ ~~~~~~~, ~~’~~~~ ~~~~~~~~~ ~~~~~~~~~~~~~~~~~. ~~~~~~~~~ ~~’~~~~~~~~, ~~~ ~~’~~~~ ~~~~~~~~ ~~~~~ ~~’~~~ plus parler pendant ~~~~ ~~~~~ ? ~~~~~ ~~~~~~~~ ~~~~~~~, ~~~~~~~~~ ~~~~~~~~ ~~ ~~~ ~~~~~~~, ~~~~~ ~~~~~ ~~~~~~~~~~, ~~~~~~ ~~~~~~~~~ ~~~~~~ ~~~~ ~~~~~~ ~~~~~~~~ ? ~~~ ~~~~~~~~~, ~~~~~~, ~~~ ~~~~~~~~ ~~~ nouveau on ne ~~~~~ ~~~~~ ~~~~~, ~~~ ~~~ ~~~~~~~~ ~~ ~~~~~~ ~~~~~~~~ ~~~ ~~~~~~~~~~~, ~~~~~~~~~ ~~~~~ ~~~~~~~~~ ~~~ ~~~ ~~~~~~~ — ~~~ ~~~~~ ~~~ ~~’~~~~~~ ~~~~~ ~~~~~~~~~, ~~~ ~~~~~~~, ~~~~~ vaguement, que de ~~~ ~~~~~~~~~~~~~~ ~~ ~~~~ “~~~~~~ ronde”…\nJ’ai ~~~~~ ~~~~~~~~ ~~~~~~~~~~ ~~~~~~~~~~~. ~~~~ ~~~~~~~~~~~~~~, ~~~~ ~~’~~~~~~~~ ~~~~~~~~~~~~ Dear Renaud (~~~~~ ~~~~~ ~~~~~~~ ~~~~ ~~~~ ~~~~~, ~~~~~~ ~~~~ ~~~~~~~~~~ ~~~ personnes), est furieux ~~~~ ~~~ ~~~~ ~~~~~~~~ ~~~~~~~~~~~~ Dear ~~~ Szalai (~~~~~ ~~~~~~~~~ ~~~~~~~~-~~~ ~~~ ~~~~~~~~~~ ~~ ~~~~ ~~~~~, ~~~~ ~~~ ~~~~~~~ ~~~~~~~~ ~~~ ~~~~~ ~~’~~~ ~~~~~ ~~~ ~~~~~~~ ~~~ un volume entier, ~~~~~~~ ~~~~ ~~~~ ~~~ ~~~~~ ?). ~~~ ~~~~~ ~~~ ~~ ~~~~ ~~~~~~~~ ~~~~ ~~~~ ~~~~~~~~~~ ~~~~~~~~~~~~~~ ~~~~ ~~~~~~, ~~~~~~~~ ~~~ ~~~~~~~~~ ~~’~~~~~~~~~ (~~~~~~~~~~~~) ~~~ ~~~~~~~~~~~, ~~~ ~~~ complaisance pour la ~~~~~~~~~~~. ~~~ ~~~~~~~ ~~~ ~~ ~~~~~~~~~ ~~~’~~~~ ~~~~~~~~~~~ ~~~ ~~~~ ~~ ~~~~~~~~~ ~~~~~~~~~~~ ~~~~~ ~~~ ~~~~ ~~~~~~~~~~, ~~~ ~~~~ ~~’~~~~~~ ~~~~~ ~~~ ~~’~~~~~~ ~~~ ~~~~~~~ ~~~~~~~ ~~~~~ sur pied pour ~~~ ~~~ ~~~~~~~ ~~~~~~~~~. ~~~~~~~~. ~~’~~~~~~~~ ~~’~~~~~~~~~, ~~~~~~~~ ~~~~~ ~~~~ ~~’~~~ ~~~~~ ~~~~ ~~~~~~~~, ~~~~~~~~ ~~~ ~~~~~~~~~~ ~~~ ~~~~~~~, ~~~~ ~~~~~~~ ~~~~~ ~~~~~ ~~~~~~~~~~~ ~~~ ~~~~~~~~ ~~~~ curieuse sensation de ~~~~~~~~~~~~ : ~~~ ~~’~~~~~~ ~~~~ ~~~ ~~~~ ~~~~~ ~~~~ ~~~ ~~~~~~~ ~~~~~~ ~~~~ ~~~~ ~~~~~~~ ~~~ ~~~~~ ~~~~ ~~~~~~~ ; ~~~ ~~~~~ ~~~~~~~~~~ ~~’~~~ ~~~~~~ ~~~~~ ~~~ mise au net ~~~ You ~~~~~ ~~~~ ~~~~~~~~ ~~~ !, ~~~~~ ~~’~~~~~~~~-~~~~~ ~~~~~~~~~~~~~ ~~~~~~~~~~~ ~~~~ ~~~~~~~~~~ ~~~~~~~~ ; ~~~~ ~~~~~~~~~ ~~~ ~~~~~ ~~~ ~~~ ~~~ ~~~~~~ ~~~~ ~~~~~~~~~~ ~~~~~~~~~~~~ ~~~~~~~~~~~ une certaine attention, etc.\nCela ~~~~ ~~. ~~~~~~~ ~~~~ ~~~~~ ~~’~~~~~ ~~~ ~~~~~, ~~~~~ ~~~~ ~~~~~~~~~~ ~~~~~ ~~~~, ~~ ~~~~~~~~ ~~~~~~~ ~~~ ~~~~~~~, ~~~~~ ~~~~ ~~~~~~~ ~~~ ~~~~~ ~~~~ ~~~~~~, ~~~ projet qu’il a ~~~~-~~~~~ ~~~~~~. ~~~ ~~~~~~~~~~~~ ~~~~~~~~~~ ~~~~~~ ~~~~~~~~, ~~~~~~~~~~~~~~ ~~ ~~~~~~ ~~~ Washington Post, ~~~ ~~~~~~~~~~ ~~~ ~~ ~~ ~~~~~~~ ~~~~~~ ~~~ ~~~~~~~~~~ (~~~~~ ~~~ ~~~~~~~~ ~~~~~~~~~). ~~~ lui ai répondu ~~~~~ ~~~~~~~~~, ~~~ ~~~~ ~~~~~~~~~ ~~~ ~~~~~~ (~~~~~~ ~~~~ ~~~~~-~~~~~ ~~~~ ~~~~~~~…) ~~~ You ~~~~~ ~~~~ ~~~~~~~~ ~~~ !, ~~~~~ ~~~~~~~ ~~~’~~~ ~~~~~~. ~~~~~~~ ~~~~~~~~~, ~~~~~~~ ~~~~~~~~, plus question de ~~~ ~~~~~~~~ ~~~~~~~~~~ — ~~~~~ ~~~ ~~~~~~~~ ~~~~ ~~’~~~~ ~~~ ~~~~~ ~~~~~~~~~~~ ~~~~~~~~~ ~~~~~~~~~~~~~~~. ~~~~ ~~’~~ ~~~~~ ~~~ ~~~~~ ~~~~~, ~~’~~~~~~ ~~~~~~~~ : ~~~ ~~~~~~~ ~~~~ ~~~~~~~~~~~~, on fait son ~~~~~~ ~~~~~~ ~~~~ ~~~~~~~~~ ~~~~~~~~~~ ~~~’~~~ ~~ ~~~~~~~ (~~~ ~~~~~~~~~~~~~ ~~~~ ~~~~~~~~~~ ~~~~ ~~~~~ ~~~~~~~~ ~~~ ~~~~ ~~~~~ ~~~~~~~~~~~~, ~~~~~ ~~~~~~…) ~~~ ~~’~~~ ~~~ ~~~ ~~~~~ ~~~~~~~~~~ tenu de faire ~~~~~~~ ~~~~ ~~~~~~~~ ~~~~ ~~~~, ~~~~~~~~~~ ~~~~~~, ~~~ ~~~ ~~~ ~~~~ ~~~~~~ ~~~~~~ ~~ ~~~~. ~~~ ~~’~~ ~~ ~~~, ~~ ~~~ ~~~~~~~, ~~~~ ~~~ ~~~~~~ ~~~~~~~, ~~~~~~~ brutal comme il ~~~~~~~~~, ~~~ ~~~ ~~~~~~~~ ~~~ ~~~~~~~~ ~~~ ~~~~~~.\nvoir l’entrée du mardi 16 octobre 2018 et son image dans Le Jour ni l’Heure


An daou gristen - Wikimammenn\nAn daou gristen\nKroaz ar Vretoned, 1916\nPed ha ped a dôlennou skouerius, dispar ha konfortus en o zristidigez, a dremen bemde ha bemnoz en pep korn eus al linennou tan, ledet evel irvi a varo a-dreuz d’ar broiou en brezel ?\nNiver anê a chomo da viken dianav ha kuzet ouzimp. N’o devo talvoudegez nemet dirak lagad Doue, a dreant kouls en diabarz ar c’halonou evel en « trancheou » tenval ha risklus.\nEur skouer bennak, koulskoude, a gavo testeni hag an hekleo anezi a zeuio da zigas d’imp, aman pell diouz an danjer, eun tanva eus an nerz-kalon didrec’h, pe c’hoaz eus an tan sakr a vreudeuriez hag a gengarante a vev betek ar maro e kalonou hon zoudarded. An tan-ze a lak anê da zeveni kenkoulz gourc’hemenn ar Mestr : « En em garet an eil egile… pardonet d’hoc’h enebourien. »\nAn istor truezuz-man a zastumis, n’eus ket pell, en eur paper bennak.\nSerr-noz a dostae. An heol, en eur ziskenn en dremwel a dôle war an dachen-vrezel sell melkonius e vannou hir. Ar c’hrog a oa bet lemm. Asailh an enebour a oa dizarbennet hag, evit eur pennad, en em zalc’he sioul. Ar ganoliadeg a gendalc’he koulskoude, spontus eus an daou du, hag an « obuzou » marvel a strake gant kounnar a-us d’al linennou dispennet. Dre ar roudennou distro ar c’hravazaterien a zifluke, en em groazie, hastus hag eveziek, o pleal a galon ouz o micher a vadelez. Digar e oa bet reuz an Ankou ; bras e oa ive niver ar re c’hloaziet. A bep tu klemm, gwad ha safar !\nEn eun toull distro, pellik eun tamm diouz ar re-all, daou baour kêz toc’hor a zo gourvezet. An hini tostan a zoug gwiskamant hon zoudarded. War e zremm yaouank-flamm, eun dremm a vugel, dislivet gant ar boan, e tremen, gwej ha gwej, eur skeuden a varo, hag eur glemmaden a goue dinerz eus e ziweuz.\nEgile a zo eun Alaman. Ne ra finvaden ebet. E alanadou berr hepken a ziskoue n’eo ket maro. Yaouank ive he leun a nerz eur pennadig a-raok, ar vuhe a ginnige d’ezan evel d’e enebour bleuniou flouran hec’h evurusted ha setu int o-daou diskaret kichen-ouz-kichen, gloazet grevus, dinerz ha dilezet.\nAr maro a zeu a lammou bras ha graet en devo e reuz, moarvat, a-benn ma tigouezo gante sikour ebet.\nSouden, soudard ar Frans a esa sevel ; e zorn a glask en e « gapoten » eur grusifi vihan, eur groazig arc’hantet, releg a fe hag a garante, roet d’ezan marteze o kuitaat gant eur vamm pe eur c’hoar c’hlac’haret. Envoriou tener he poanius a zigas d’ezan, hep mar, rak daerou dru a ziskenn breman goustadik gant e zioujod.\nKas a ra anezi gant doujans betek e vuzellou hag, a-benn eur pennadig, setu hen o kregi a vouez uhel da lavaret peden garet ar Werc’hez : « Ave Maria, gratia plena… »\nD’ar vouez ha d’ar beden-ze an Alaman a zeblant dihuni : digeri a ra e zaoulagad hag, o trei sioulik e benn, e tôl war e enebour eur zell hir, hep kounnar…, kazi karantezus, ha kenkent e vouez dinerz a respont : « Sancta Maria, mater Dei… »\nEgile souezet en em dro ive da zelaou. O sellou en em groaz…, o c’halonou en em gompren. Nan int mui enebourien. Dirag ar maro en em zellont hepken evel daou gristen, daou gatolig, d’eze, en Nenv, ar memes Mamm, ha pere, goude bezan graet dispont o dever a vroadelerien, a c’hoanta mont dirag o Barner gant ar memes menoziou a fe evit kaout digantan ar memes digemer.\nBugel Bro-C’hall, en eur boulsaden a garante gristen, a ginnig d’e enebour gwall-eürus ar grusifi ruziet breman gant e wad. Heman a bok d’ezi gant fe, hag o daou e chomont dilavar eur pennad.\nMet an nerz a dec’h. An dermen a dosta. Hon c’henvroad, oc’h asten e zorn, a lavaras neuze : « Breudeur en Jezuz-Krist, goude bezan servijet hon broiou gant lealded, deomp dirag Doue… »\nAr maro a droc’has e gomz, hag an Alaman, o kregi e dorn yen ar Fransiad, hag o sevel d’an nenv e zaoulagad maro, a echuas : « Mignoned. »\nAn heol, o risklan dindan an izelan koumoulen, a chachas gantan e vannou a vuhe, ha moren ar zerr-noz a c’holoas prestik, evel eul linsel-ganv, korfou sklaset an daou verzer. Met o ene a oa nijet a-gevret da Vro beurbadus ar Peuc’h hag ar Pardon.\nAdtapet diwar « https://br.wikisource.org/w/index.php?title=An_daou_gristen&oldid=103543 »\nDernière modification le 26 Mez 2017, à 10:18\nKemmoù diwezhañ degaset d'ar bajenn-mañ d'an 26 Mez 2017, da 10:18.


Ur gêr enni skolioù ha skolioù-meur |\n22 mai, 2019, 22:57\nUr gêr enni skolioù ha skolioù-meur\nLiseoù Pondi, get o daouzek rann teknikourion uhel (RTU), a ya d’ober ul lodenn ag ar pol deskadurezh uhel.\nEr pol-mañ ez eus ivez un ensavadur skol-veur a deknologiezh (ESAD) stag ouzh skol-veur Kreisteiz Breizh (SKB) hag un ensavadur stummiñ àr ar prederioù klañvdiour (ESPK).\nAdal ar BTU (breou teknikour uhel) betek an aotreegezh vicherel, en ur dremen dre an DSD (diplom skol-veur a deknologiezh), tost mil studiour a vez stummet en hentadoù al labour-douar, an trede gennad hag an deknologiezh.\nEn ESAD Pondi ez eus ur skourr ag un arnodva ag an Oriant, arnodva ar studioù termek àr an energiezh hag an endro (AST2E), anezhañ un aozadur arbennikaet àr an tretiñ lastez ha dourioù skarzh.\nA-hend-arall e pled, get kevelerion arall ag an enklaskerezh, an deskadurezh, ar stummadurezh hag ar greanterezh, ouzh ur greizenn deknologiezh.\nPRODIABIO – anv ar greizenn eo – zo e bal, peurgetket, monet a-du get an neveziñ hag an treuzkas teknologiezhioù d’an EBE-GBE.\nEmañ Pondi e-barzh Valorial, pol kevezusted gounezvouederezh Breizh, a bled ouzh ar mezhur yac’hus ha boued an amzer da zonet.


Pajenn:Le Gonidec - Bibl Santel pe Levr ar Skritur Sakr, eil levr.djvu/335 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/335\nIuzevien ar Judéa a zanével dré skrid da Iuzevien ann Éjipt marô Antiokus Épifanes.\n1. Ar Iuzevien a zô é Jéruzalem, hag é brô ar Judéa, d’ar Iuzevien hô breûdeûr a zô enn Éjipt, salud hag eur péoc’h mâd.\n2. Ra rai Doué vâd d’é-hoc’h, ha ra zeûi koun d’ézhan̄ eûz ar gévrédigez en deûz gréat gan̄d Abraham, ha gan̄d Isaak, ha gan̄t Jakob, hé zervicherien feal.\n3. Ra rôi d’é-hoc’h holl eur galoun unvan, évit ma azeûlot anézhan̄, ha ma réot hé ioul gan̄d eur galoun vrâz, hag eur spéred karan̄tézuz.\n4. Ra zigorô hô kaloun d’hé lézen, ha d’hé gélennou, ha ra rôi ar péoc’h d’é-hoc’h.\n5. Ra zélaouô oud hé pédennou, ha r’en em unvanô gan-é-hoc’h, ha n’hô tilézet két ar gwall amzer.\n6. Évid-omp-ni, émomb bréma aman̄ ô pédi évid-hoc’h.\n7. Dindân rén Démétrius er bloaz naô hag eiz-ugen̄t, hon eûz skrivet d’é-hoc’h, nî Iuzevien, er glac’har hag enn én̄krez a zô bét c’hoarvézet gan-é-omp er bloasiou-zé, abaoé ma oa éat-kuît Jason eûz ann douar san̄tel, hag eûz ar rouan̄télez.\n8. Ann ôr a zevchon̄t, ar goad dinam a skulchon̄t : ha nî a bédaz ann Aotrou, hag hén̄ a zélaouaz ouz-omp, hag é kennigchomb ar sakrifiz, ha bleûn̄ gwiniz, hag é énaouchomb ar c’hleûzeûriou, hag é lékéjomb ar baraou dira-z-han̄.\n9. Lidit éta bréma gouél ann teltou eûz a viz Kasleu.\n10. Er bloaz eiz ha naô-ugen̄t, ar bobl a zô é Jéruzalem, hag er Judéa, ann hénaoured ha Judas, da Aristobolus mestr ar roué Ptoléméus, péhini a zô eûz a wenn ar véleien sakr, ha d’ar Iuzevien a zô enn Éjipt, salud ha iéc’hed mâd.\n11. Goudé béza bét dieûbet gan̄d Doué eûz a wallou brâz, hon eûz hé drugarékéet-kaer, pa hon eûz gellet stourmi oud eunn hévélep roué.\n12. Râg hén̄ eo en deûz lékéat da zével eûz ar Bersia, al lôd brâz a dûd a zô deûet da stourmi ouz-omp, hag oud ar géar zan̄tel.\n13. Hôgen pa édo ann dûg anézhô er Bersia, gan̄d eunn armé diniver, é oé lazet é templ Nanéa, touellet gan̄t kuzul béleien Nanéa.\n14. Rag Antiokus ô véza deûet gan̄d hé viñouned é templ ann douéez-zé, ével évid dimézi gan̄t-hi, hag évid digémérout kalz a arc’han̄t évid hé argourou,\n15. Béleien Nanéa a ziskouézaz d’ézhan̄ ann holl arc’han̄t-zé ; ha pa oé éat gan̄t nébeûd a dûd é diabarz ann templ, é serrchon̄t dôr ann templ,\n16. Kerken̄t ha ma oé éat Antiokus ébarz : hag ô véza digoret eunn ôr gûz eûz ann templ, é kémerchon̄t\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/335&oldid=163896 »\nKemmoù diwezhañ degaset d'ar bajenn-mañ d'an 30 Eos 2020, da 14:29.


Pajenn:Fenelon - Digweziou Telemaq mab Ulyss.djvu/26 - Wikimammenn\nPajenn:Fenelon - Digweziou Telemaq mab Ulyss.djvu/26\nmont d’hé venji, dizanqa ho mam, discouéz ho furnez d’an oll bopliou, ha rei da anaout d’ar Greç pénauz émoc’h qér dign da réna ével ma oé biscoaz ho tad Ulyssès.\nEpad ma kompzé Télémaq, Calypso a sellé oc’h Mentor. Souézet éz oa : manout a ré dézi gwélet ennan eun dra bennag euz eun Doué ; mès ne ellé qét er guélet splann : choum a ré leun a spount hag a ziscréden er gwél anézan. Neuzé hé dévoé aoun ne welfé hé c’héflusq. It tré, a lavaraz da Télémaq, mall em euz da c’houzout pétra zo c’hoarvezet ganéoc’h. Télémaq a lavaraz évellen :\nEpad eun dévéziou bennag hor boé eun avel mad évit mont er Sicil ; mès goudé eur barr arneu a c’holoaz an oabl, hac éz oemp grounnet en dénvalijen. D’ar sclérijen euz al luc’hed, é wéljomp listri all er memeuz daré ha ni, hag é anavjomp éz oa listri Enéaz : ne oant qét nebeutoc’h da zouja évid-omp\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/26&oldid=116685 »\nKemmoù diwezhañ degaset d'ar bajenn-mañ d'an 30 Mez 2018, da 12:02.


Journal de Renaud Camus, dimanche 6 décembre 2020\ncréée le lundi 7 décembre 2020, 23 h 31\nmodifiée le jeudi 11 février 2021, 1 h 06Plieux, dimanche 6 décembre 2020, une heure du matin (le 7). Nous avons vu hier soir un film très curieux, un navet de première, à la vérité, ~~~~ ~~~~~ ~~~~~~ ~~~~~~~~ ~~~~ ~~~~ ~~~~~~~, ~~~ ~~~~~ ~~~~~~~~~~~~~~~~~ ~~~~ ~~~ ~~~~~~~ ~~~~~~ XVIIIe (genre) où ~~~ ~~~~~~~~ ~~’~~~~~~~, ~~~~~ ~~~ ~~~~~~~~~ : Vacances portugaises, ~~~ ~~~~~~~ ~~~~~, ~~~~~. ~~~ ~~~~~ ~~~~ ~~~ ~~~~~~~~~~~~~ ~~~~~~~ ~~~ ~~~~~ ~~~ ~~~~~~~~ ~~~~, ~~ ~~~ ~~~~~~~ surprise :\n« Un film précieux ~~~ ~~~~~~~~ ~~~~ ~~~~~~~ ~~~~ ~~~~~~~~~~~~~ ~~~ ~~~~ ~~~~~~~~~~~~ ~~~~~~~~~~~~~~~ ~~~ XVIIIe ~~~~~~~. ~~~~ ~~~~~~~~ ~~~~~ ~~~~ ~~~~~~~~~~~~~~ ~~’~~~~ ~~~~~~~~~~~~~~~ ~~~ ~~~~~~~ ~~~~ ~~~~~ ~~ ~~’~~~~~~~~ ~~~~~~~. Cependant la caméra ~~~ ~~~~~~~ ~~~~~ ~~~~ ~~~~~~~~~~ ~~ ~~~~ ~~~~~~~ ~~~~~ ~~~~~ ~~~~~~~ ~~~ ~~~~~ ~~~~~~ ~~~~~~~~~~~~~~~, ~~~ ~~~~~~ ~~~~ ~~~~~~ ~~~~~~~~~~~~~~~ ~~~~~~~~~~~ ~~~ ~~~~ ~~~~ ~~~~~~~. ~~ ~~~~~~~~~ que ce film ~~~~ ~~~ ~~~~~~~~~~~ ~~’~~~~~~ ~~’~~~~ ~~~~ ~~~~~~ ~~’~~~ ~~~~~~~~ ~~~~~~~. »\nIl ~~~~ ~~~ ~~~~~~ ~~~~~~ ~~~~~~, ~~~~~ ~~~ ~~~~~~~ ~~~~ ~~~~ ~~~~~~~~~~~~ ~~’~~ ~~~~~ ~~~~ ~~~~~ ~~~~~~-~~~~~~, ni ne l’ait ~~~~~~. ~~~ ~~~~~ ~~~ ~~’~~~~~~~~~~ ~~~~~ ~~~~ ~~~~~~~~, ~~~~ ~~~ ~~~~~~, ~~~ ~~~~~ ~~~ ~~~~~ ~~~~~~ ~~~~~~~~~, ~~~~~~ ~~~~~~~ ~~~~~ ~~~~. ~~’~~~~~~~~~~ ~~~ ~~~~~~~ ~~~~~~~~~~ ~~~~ ~~’~~~~~~~ plus évidente qu’un ~~~~ ~~~~~~~~, ~~~~~~~~~ ~~~~~~, ~~~~~~~ ~~~~ ~~~ ~~~~~ ~~~~~ ~~~~ ~~~ ~~~~~ ~~~~~ La Notte. ~~~ ~~~~~~~~~~~~~ ~~~~ ~~’~~~~~~~~~ ~~~~~~~~~~~~~ ~~~ ~~~~ ~~~~~~~, ~~~~~ ~~~~ ~~~~~~~~~~~~ ~~~ ses effets. Tout ~~~ ~~~~~~~ ~~~~~~~~~ ~~~~ ~~~~~~~ ~~~~~~~~~~ ~~~~ ~~~, ~~~~~ ~~~ ~~~~~~~~ ~~~~~ ~~~ ~~~~~~, ~~~~~ ~~’~~~~~~~~~ : ~~~~~-~~~~~~~ ~~~~~~~, ~~~~~~~ ~~~~~~~~, ~~~~~~~~~~ ~~~~~~, ~~~~~~~~ ~~~~~~~-~~~~~~~~~ (~~~~ ~~ ~~~~~~~~~~ au scénario), Pierre ~~~~~~~, ~~~~~~~~~~ ~~~~~~~, ~~~~~-~~~~~ ~~~~~, ~~~~. ~~~ ~~~~~~ ~~~~ ~~~~~ ~~~ ~~~~~~~~~~ ~~ ~~’~~~~~ ~~’~~~~ ~~~~~~~~~ ~~~~ ~~~~~ ~~~~~~~ ~~~~ ~~~~~~~~~~ ~~~~~~~~, ~~’~~~~~~~~~ ~~~~~~ ~~~~~~~~~ ~~~~ ~~~~ autres. Tout le ~~~~~~ ~~~~~ ~~~~~~ ~~~~ ~~~~ ~~~~~~~~~, ~~~~~ ~~~ ~~~ ~~~~~ ~~~~~~ ~~~~~~ ~~~~~~~~~ ~~ ~~~~~~~~~, ~~~~~~~ ~~~~~ ~~~ ~~~~~~~~~ ~~~~~ ~~~ ~~~~~~ ~~~~~~~, ~~~~~ ~~~~~~ ~~~~~~~~ ~~~ metteur en scène.\nCe ~~~~~ ~~~~ ~~~~ ~~~~ ~~~~~ ~~~~~~~~~~ ~~~~~~~~~~~ ~~~’~~~ ~~~~~~~ ~~~~~~ ~~ ~~~ “~~~~~~~~” ~~~ ~~~~~~ ~~~~~~~~~~~~~, ~~~~ ~~~ ~~~~~~~~~~~ ~~~ ~~~~~~~ ~~~ ~~~~~~~~~~ ~~~~~~~~~~~ ~~~ ~~~~ ~~~~~~~~~ : si c’est ~~~~~ ~~~ ~~~~~~~~ ~~~~~~~~~~~, ~~~ ~~’~~ ~~ ~~~~~~ ~~~~~~~~~~~~~ ~~ ~~~ ~~~’~~~~~ ~~~~~~~~, ~~~ ~~~~~ ~~~~~~~~~~. ~~~ ~~~ ~~~~~~ ~~~ ~~~~~~~~ ~~ ~~~~~~~, ~~~~ ~~~ ~~~~~~ ~~~~~~~~~~~ mais se moque ~~~~~~~~~~ ~~~ ~~~~ ~~~~~~, ~~~~ ~~~ ~~~~~~~, ~~~~~~’~~~ ~~~~~~~ ~~~~ ~~~~~~~ ~~~~~~~~~-~~~~ ~~~~~~~~ (~~~~~~~~~~~…), ~~~~~~ ~~~ cinéma ~~~ classe, ~~~~~~~~ ~~~~~~~~~~~~~~~ (~~~ ~~~ ~~~~~~~ ~~~~~~~~~ ~~~~~~~~~ ~~~~~ que le cinéma ~~~~~~~~~~, ~~’~~~~~~~~~) : ~~’~~~~-~~-~~~~~ ~~~~ ~~~~ ~~~~~~ (~~~~~ ~~~ ~~’~~~~ ~~~~~ ~~~~~~ ~~~~~~~~ ~~~~ ~~~~~ ~~~ ~~~~~~~~~~~ ~~~~~~~~~, ~~~ ~~~~~ ~~~ ~~~ ~~~~~~~, ~~~~ ~~~~ ~~~~~~~~~ ~~~~~~~~ ~~~~~~~~~) étaient destinés tous ~~ ~~~~ ~~~~~~~ ~~~~~~~~~~~~~, ~~~~~~~~~~~~~~~~ ~~~ ~~~~~~~~~~~~ ~~~ ~~~ ~~~~~~~~~~~~ ~~~ ~~~~~ ~~~ ~~~~~~-~~~~~~~~~~~~~~~~~. ~~~~ ~~~~~~~~~~ ~~~~~~~~~ ~~~~~ ~~~~ ~~~~~~ ~~~~~ ~~~~ ~~~~~~~~~~, ~~~~ ~~~~~~~-~~~~~~~~~~ ~~~~~~~~~~~~~ ~~~ cinéma du samedi ~~~~~. ~~~~, ~~’~~~ ~~’~~~~ ~~~~ ~~~~~~~~~~, ~~~~~ ~~~~~~~~~ Aimez-vous Brahms ?, ~~’~~~~~~~~ ~~~~~~~, ~~~~~~~ ~~~~ ~~~~~~~~ ~~~~~~~~~ ~~~~~~~~~~~~ ~~~~ ~~~~~~~ ~~~~~~~~~~ ~~~ ~~~~~~~~~, ~~~~~~ Adorable menteuse, ~~~ ~~~~~~~ Les Amants, de ~~~~~~ ~~~~~~, ~~~~ ~~’~~~~~~~~~ ~~~~~~~~ ~~ Vacances portugaises ~~’~~~~~~ ~~~~~ ~~~~~-~~~~~ ~~~~~ — ~~~ ~~~~ ~~~~~~ ~~~~~ Adorable menteuse, ~~’~~ ~~~~~~, ~~~ ~~~~~ ~~~~ ~~~~~~~ Vaneck.\nLa ~~~~~~~~~~ du dictionnaire Tulard (~~’~~~~~~~~ ~~~~ ~~~ ~~~~~~~ ~~~~~~~-~~~~~~~~) ~~~ XVIIIe ~~. ~~~ ~~ ~~~~~~~~~ ~~~~ ~~~~~~~~~~~ ~~~~~ ~~~ ~~~~~, ~~~~ ~~~~ ~~~~~~~~~~~~, ~~~, ~~’~~~~ ~~~~~~~~~~~~ ~~~~~ ~~ ~~~~~, ~~~ ~~’~~~ finissent pas de ~~~ ~~~~~. ~~~~~ ~~~~~~ ~~’~~ ~~~~~ ~~ ~~~~~ ~~~~~ ~~~ ~~~’~~~ ~~~~~ ~~~~~~~~~, ~~~~~ ~~~ ~~~~ ~~~ ~~~~~~~~~~~~~, ~~~~~ ~~~ ~~~~~~ ~~~~~~ ~~~~~~~~~~~~~ ~~’~~~~~~~~~~ (~~~ ~~~~ ~~~~~~~~~~~~~~ de Fellini, notamment ~~~~~ La ~~~~~~ Vita) — ~~~~~ ~~~~~~~~~~~~~ ~~~~~~ ~~ ~~~~~~~~, ~~’~~~~~~~~~ : ~~’~~~~ ~~~ ~~~~~~ ~~~~~~ ~~~~~~~~~~ ~~~ ~~~~~ ~~~ ~~~~~, ~~~ ~~~~~ ~~~~~~~ ~~~~ ~~~~ ~~~~~ pour l’hiver une ~~~~~~~~ ~~~~~~ ~~~~~~~~~~~ ~~~ ~~’~~ ~~~~~~~~~ ~~~ ~~~~~, ~~~~~ ~~~ ~~~~~ ~~~~~~~~~ ~~~~~~ ~~~~~~, ~~~’~~~~ ~~~~~ ~~~~~~ ~~~ ~~~~~~ ~~~ ~~~~~~, ~~~~~ ~~~ ~~~~~ ~~~~~-~~~~, ~~~~ ~~~ leurs amis, encore ~~~~~ ~~~~~~ ~~~ ~~~~~~~~~~~~~~~ qu’eux.\nJ’ai ~~~~ ~~~~-~~~~~ ~~~~~ ~~~~~~~~~ ~~~ ~~~~~~~~~ ~~~ ~~~ ~~~~~~ ~~~~~~~~~~~, ~~~ ~~~~~~~ ~~~~~~~~ ~~~ ~~~~~~~~~~~. ~~~~~~~~ ~~~~~~~~~~ ~~~ ~~~~ ~~~~~~~~~ ~~~ ~~~~~~ une pour l’été, ~~~ ~~~~~ ~~~ ~~~. ~~’~~~~~~ ~~~ ~~~~~ ~~~ ~~~~~ ~~~-~~~~ ~~~~ ~~~~~~~ ~~~~~~~, ~~~~~~~~~~ ~~~ ~~~~~~ ~~~ ~~~~~~~, ~~~~~~~~~ ~~~~~~~ ~~~~~ ~~~~, ~~ ~~~~~~ ~~~~ ~~~~~~~ ~~~ même genre dans ~~~ ~~~~~~ ~~~ ~~’~~~~~~~, ~~~ ~~~~~~ ~~~~ ~~~~~ ~~~~~~~ ~~~ ~~~~~~~~ ~~~~~ ~~~~~~~~~ ~~’~~~~~~~~~~, ~~~~ ~~~ ~~~~~ ~~~~~, ~~~ ~~~~~~~~ ~~~~~~~ ~~~~~~, ~~~~~~ ~~~ ~~~~~~~~ ~~~~~ “~~~~~ cents chambres, deux ~~~~~~ ~~~~~~~ ~~~ ~~~~~”. ~~~~~ ~~~~~ ~~~~~ ~~~~~~ ~~~~~ ~~~~~ ~~~~~~~, ~~~ ~~’~~~~~~ ~~~~~~~ ~~~~~~~~~~~ ~~~ ~~~ ~~~~~~ ~~~~~ ~~~~ ~~~~~~~~. ~~~ ~~~~~ ~~’~~~~~~~ ~~~ ~~~~~ ~~~~~~~ qu’un étroit appartement ~~~ ~~~~~~ ~~~~, ~~~ ~~~ ~~~~~~ ~~~~~~~~~ ~~~~ ~~~ ~~~~~~~~ ~~~~~~~ ~~~~~~ ~~~~~~~~~~ ~~~~-~~~~~, ~~ ~~~~~~~, ~~~~~ ~~~ ~~~~~ ~~~ ~~~~~. ~~~~ ~~~~~ ~~~~ ~~~~~~~~ ~~~~~ ~~~~~~~ visite étaient horrifiés ~~~ ~~~ ~~~~~~~ ~~~~~~~~~ ~~~~ ~~~~~~. ~~’~~~ ~~~~~~ ~~~ ~~~~ ~~~~~~ ~~~~~ ~~~ Roman Roi.\nvoir l’entrée du dimanche 6 décembre 2020 et ses 8 images dans Le Jour ni l’Heure


Er hombat spirituel/Chapistre 14 - Wikimammenn\nEr hombat spirituel/Chapistre 14\n◄ É peh fæçon é ma ret combatal einep d’er goal-inclination, ha peh acteu e zeli gober er volanté eit hi devout en accustumance ag er vertuïeu. Ag er peh e zou ret gober a pe seblante bout feahet er volanté, hac hemp nerh de resistein doh er goal-inclination. Aviseu aral forh profitable eveit goud er fæçon de gombatal erhat, peh anemiset e telier attaquein, ha dré peh vertu e eller ou feahein. ►\nAg er peh zou ret gober a pe seblante bout feahet er volanté, hac hemp nerh de resistein doh er goal-inclination.\nMAR cave guenoh guéhavé éma rai hoan hou volanté eit resistein doh er goal-inclination ha doh anemiset aral peré e ra ou fossible eit mæstrein ar nehi, ha ma ne santet quet nezé hou pout courage ha resolution assès eit derhel pén doh-t’hai, dalhet ferme attàue, n’abandonet quet er hombat, pen dé delé deoh credein é oh victorius, en dre nen dès apparance er bet é oh feahet a querh. Én effet él n’en dès hou volanté dober erbet a goussantemant en inclination eveit gober hé chonge, ehué deusto d’er hontraign e ra dehi en anemis interior-zé, hi e gonserve perpet en usage antier a hi liberté ; rac a bout en hum laquehé énep dehi en ol squendeu naturel, en ol diauleu, en ol treu crouéet ansambl, er pouvoër hac en autorité hé dès receuet guet er Hrouéour e zou quer resolus ha quer bras, ne vé nitra capabl de barrat doh-t’hi a hober pé a chom hemp gober er peh e vènn pé er peh ne vènn quet, quel liès guéh ha quehet amzer, guet en intantion hac ér fæçon ma plige gueti.\nMar goasque guéhavé en tantation arnoh hac én ur fæçon ma havalehai n’en devehé quet hou volanté ol en nerh necessær aveit resistein doh-t’hou, rac m’ema nehi goann ha quasi feahet, dihoallet mat a gol courage hac a durul en armage. Criet ahoel ha dihuennet, en ur laret d’en tantatour : Téh a vaman, Satan, rac gùel é guenein merhuel mil gueh quentoh eveit coussantein d’ha soliteu infam. Groeit èl un dein e hum foett guet un anemis ahurtet, ha croguet én hou. A pe uél ne èll quet en trezein guet bêg é glean, ean e sco ar nehou guet hé bourbon pé pomellèn, partout él lèh ma èll. Sellet penaus e ra é bossible eit hum zibarassein, penaus é tenn ardran ur pas benac ha penaus éta én dro ar é anemis eit rein dehou en taul ag er marhue. En dra-zé e zisque deoh hum denn liès en hou interior eit considerein nen doh nitra a hanoh hou hunan, ha n’ellet nitra ; eit bout goudé lein a gonfiance é ol-buissance en eutru Doué ; eit combatal ha feahein anfin guet er secour ag é hræce hou inclination mignon. Nezé éma ret teoh laret : Secouret-mè, men Doué, secouret-mé, Jesus ha Marie, n’abandonet quet hou sérvitour : reit deign er græce de resistein doh en tantation.\nMæs a pe ra en anemis amzer deoh, galhuet hou antandemant de secour hou volantè, reit nerh dehi dré gonsiderationeu capable de zegasse courage ha buhé dehi ér hombat. Mar doh, par exampl, persecutet é faus, pé affliget én ur mod benac aral, hac ér melconi é pehani é oh, mar hum santet douguet d’en dibatiantæt bet-ac ur poent n’ellet mui andur nitra, groeit hou possible eit quemer courage, en ur hober a zevri reflexion ar en articleu-man ha réral haval doh-t’hai.\n1. Sellet a ne hoès quet melitet en droug e souffret, hac a ne hoès quet ean tennet hui-memb arnoh ; rac mar dé dré hou faute éma deit deoh, er ræson e venn ma andurehet guet patiantæt ur gouli en dès groeit teoh hou tourn prope.\n2. Mæs é câs n’hou pehai d’um reprochein a nitra ar en dra-zé, taulet hou teulagat ar hou tisordreu passet a beré justice Doué nen dès quet hoah hou punisset, pé a beré ne hoès quet hoah groeit ur benigen jaugeable ; hac en ur uélet penaus é change Doué dré é visericorde er poénieu e hoès melitet, peré e requehai bout pé hir-bras ér purgatoër, pé éternel én ihuern, en ou change é reral distéroh ha berroh, receuet hai enta non-pas hemp quin guet patiantæt, mæs memb guet joé ha guet acteu a drugairé.\n3. Mar credet, ha bout e vehai hemp ræson e credeheoh, ne hoès quet commettet paud a fauteu, hac en e hoès groeit hilleih a benigenneu, hou pet chonge penaus n’eller antréein é ranteleah en Ean meit dré en or einq ag en trebilleu.\n4. Chonget opèn, a bout e vehai possible deoh antréein én hi dré un or aral, el lezen hé hunan ag er bur garanté e requehai lemel guenoh en desir hac er chonge a guement-cé, rac Mab Doué hac en ol Sænt e zou oueit d’ino en ur zouguein ou hroez, ha dré un hènt goleit a spern.\n5. Mæs er peh e zou ret sellet principalemant aman hac é quement tra zou ol, é volanté Doué pehani hou câr quement, ma quemerou ur blijadure hemp hé fâr doh hou cuélet é pratiquein er vertuïeu guet vaillantis bras, hac é tiscoein dré hou courage ha fidelité é hanàuet er garanté en dès en hou quevér. Gouïet opèn penaus sel injustoh ma vou er persécution a du en hani e rei deoh hé andur, ha par consequant sel crioh de zouguein ma vou ag hou tu hui, sel estimetoh vou guet Doué hou perseverance ; rac é creis en trebilleu hui adorou é jugemanteu, hui e soublou édan é brovidance, pehani e dro de vat en treu chiffussan e arriue, hac e ra ma chervige d’hun salvedigueah cas ha malice hun anemiset.\nAdtapet diwar « https://br.wikisource.org/w/index.php?title=Er_hombat_spirituel/Chapistre_14&oldid=101789 »


Aphra Behn (/ˈæfrə bɛn/) ganet e 1640 ha marvet e 1689, a oa ur varzhez saoznek hag unan eus ar c'hentañ skrivagnerezed saoznek a vicher. Gant he mignonezed Delarivier Manley hag Eliza Haywood, evel unan eus "The fair triumvirate of wit."\nN'ouzer ket kalz a dra diwar-benn he buhez, nemet e oa skrivagnerez ha spierez evit Kurunenn Bro-Saoz. N'eus netra sur diwar-benn he 27 bloaz kentañ. Krediñ a raer e vevas e Surinam. Er bloavezhioù 1660 e labouras en Izelvroioù. Dle a reas ha bevañ a reas er baourentez. Stagañ a reas da skrivañ ha sevel ouzhpenn 19 pezh-c'hoari, barzhoniezh, romantoù ha troidigezhioù. Berzh a reas gant he skridoù met mervel a reas er baourentez.\nHiziv eo tost peurankouaet.\nAphra Behn hervez ur brastres diwar zorn George Scharf, diwar ur poltred a vije aet da goll (1873)\nAdtapet diwar « https://br.wikipedia.org/w/index.php?title=Aphra_Behn&oldid=1856986 »\nKemmoù diwezhañ degaset d'ar bajenn-mañ d'an 18 Du 2019, da 16:55.


Juan José Aostria - Wikipedia\nPoltred Juan José de Austria, a greder, gant anul livour dizanv. Mirdi ar Prado, Madrid).\nJuan José de Austria (1629 – 1679) a oa ur jeneral ha politikour spagnol, mab bastard d'ar roue Felipe IV ha d'an aktourez María Inés Calderón. Gouarnour an Izelvroioù spagnol e voe etre 1656 ha 1659, ha kentañ ministr Spagn eus 1677 da 1679.\nGant buhez diroll ar vamm ne oa ketsur arroue da vezañ tad ar bugel. Koulskoude e reas reiñ deskdurezh dezhañ en Ocaña ma krogas da zeskiñ ar vicher a soudard.\nEn 1647 e voe kaset da Naplez gant ur morlu da reiñharp da vesroue Naplez Rodriguez Ponce de Léon en doa bec'h gant un emsavadeg kaset gant Masaniello.\nAdtapet diwar « https://br.wikipedia.org/w/index.php?title=Juan_José_Aostria&oldid=1990906 »\nKemmoù diwezhañ degaset d'ar bajenn-mañ d'an 4 Mae 2022, da 16:58.


Sujet: gerioù nevez Dim 19 Juil - 22:29\nUn tamm labour arnodiñ bremañ enta !\nSur erwalc'h ho peus ar memes diaesamant ha me àr fed treiñ gerioù zo:\nKomz a ran brezhoneg gozig bamdeiz, neoazh e vank din gerioù a wezhadoù hag e telean gober get ar galleg enta\nNe hellan ket gober mod arall pandegwir nend int ket bet troet get den erbet kar er maez int a gevredigezh ar brezhoneg hengounel.\nNeuze e kenigan deoc'h labourat asambles a benn kavouit un droidigezh vat\nBobo : ijinet gant ar skrivagner David Brooks, ar ger ledan a zo "bourgeois boheme". Ar bobo a zo un den ag ar c'herioù, yaouank, pitaod med ruz ha plijet get an traoù "alternatives". Implijet a vez e Bro C'hall a c'houde 2000\nGeek : Geck,ur ger alamanek a dalv "sot", anaouet e Reter bro Frañs (gique).\nàr lec'h er stadoù unanet eo deuet da dalvezout kement a "tud kloz ag a gas razh o amzer gant o urzhiater pe o c'hoari"\nGerioù arall zo c'hoazh a vil vern ! deoc'h d'o c'henig ivez, décroissants, écolos,...\nPetra gober neuze ? implijout ar ger galleg (pe amañ saozneg) ? pe ijinañ ur ger nevez ?\nAveit "geek" em boe soñjet e "yenwek", ur ger a vro gwened a ne vez ket implijet paot mat. Sinifi a ra "a gar chomel en ti", ur verb zo memes "yenwekiñ". Ouzhpenn int hañval erwalc'h àr fed an distagadur\nSujet: Re: gerioù nevez Lun 20 Juil - 1:10\nd'am zonj ret eo implijout ar ger etrevroadel.\nijinan an dro "ar rod" zo sot d'am sonj....\nSujet: Re: gerioù nevez Lun 20 Juil - 1:24\nEido-miñ ivez, me 'gav geniñ penaost ba breton 'h vez zavet bochad kaojoù nevez ha lies-mat zo ur gaoj bar langaj deja. Mes aesoc'h eo zevel traoù eit gober enklaskoù, c'hwi 'ouia er-walc'h.\nEit traoù sort "bobo", ma n'eus ket kaoj ebet eit lâret an dra-sen ba breton (ouiañ ket-miñ, "tuchentiled rhuz" marsen? pes "tuchentiled diardoù" mes hirhoc'h y-eo), zo moaiand gober get "bobo" ivez... ma zavamp-ni kaojoù nevez doc'h hon tu ha n'int ket komprenabl eit an dud 'räll, ne jervija ket da galz a dra... Hag ar gaoj "bobo" n'eo ket ur gaoj a-bouez bar langaj pamdeziek, doc'hpenn.\nEit "geek", ouiañ ket, m'anava ar gaoj "uz-gouloù" eit un den ha 'ya da gousket dewezhät-mat a-gaost 'choma bar gêr d'ober traoù (ma 'meus joñj mat), marsen 'h vehe moaiand gober get "un uz-urzhiataer" pe un dra sort-sen.\nSujet: Re: gerioù nevez Lun 20 Juil - 22:36\n"tuchentiled rhuz" marsen? pes "tuchentiled diardoù" mes hirhoc'h y-eo), zo moaiand gober get "bobo" ivez...\n"Bourc'hizien ruz" 'vefe gwelloc'h, peogwir un denjentil a zo "gentilhomme", "noble". Ar re-se n'int ket savet eus ar memes ouenn.\nHa "chentiled" 'vefe gwelloc'h ouzhpenn. Liester "Denjentil" eo "Tudjentil".\nSujet: Re: gerioù nevez Lun 20 Juil - 22:52\nPour décroissants, je pense qu'il n'y a pas grand chose à inventer, qui n'existe déjà, à partir de formes comme : mont war draon, diskenn, etc ...\nComment dit-on : lune décroissante ?\nSujet: Re: gerioù nevez Lun 20 Juil - 23:11\nJe crois qu'on parle de diskarloar ( = décours de la lune).\nSujet: Re: gerioù nevez Mar 21 Juil - 2:28\nAn traoù-sen 'zepanta. Ha doc'hpenn, bout zo lec'hoù lem 'h vez implïet ar gaoj "denjentil" eit a-bep-sort tud pinvîk, ha mem eit lâret "touriste", a-wezhadoù.\nMa den mat, ba ma bro-miñ 'h vez lâret "an duchentiled"...\nSujet: Re: gerioù nevez Mar 21 Juil - 11:14\nTudjentil...Termaji --> Termajintil !\nMe gav din emañ liv hanv ur "spa" àr ar ger-mañ\nSujet: Re: gerioù nevez


a-dreuz hag a-hed - Wikeriadur\nSavet diwar an adverb a-dreuz, ar stagell genurzhiañ hag hag an adverb a-hed\na-dreuz hag a-hed /Distagadur ?/\nA bep tu (diwar-benn an dilec'hiañ)\nKer buan, an archerien, [...], a ziskennas dre ar skalier-se er jardin hag a c'haloupas a-dreuz hag a-hed evit klask o eskob kollet. — (Lan Inizan, Emgann Kergidu 1, Brest, 1877, eil emb. Al Liamm 1977, p. 20.)\nGalvet e oan da vont gant an admiral Thierry war vourzh al lestr-reder Kleber eoriet neuze e porzh mor Toulon, hag a dlee e-pad daou vloaz diouzhtu kantreal a-dreuz hag a-hed ar mor Atlantek, [...]. — (Jarl Priel, Va Zammig Buhez, Al Liamm, 1954, p. 87.)\nFrankiz en devoa da vont ha da zont, gant e loened, a-dreuz hag a-hed an tachennoù divent-se, evel ma plije gantañ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 85.)\nKlevout a ris anezhi o komz a-dreuz hag a-hed eus Matriona ha meur a dra nevez a zeskis e-giz-se diwar he fenn ; [...]. — (Aleksandr Soljenitsyn, lakaet e brezhoneg gant Ernest ar Barzhig, Ti Vatriona, Al Liamm, 1976, p. 77.)\na-hed hag a-dreuz\ngalleg : à tort et à travers (fr) , en long et en large (fr)\nAdtapet diwar « https://br.wiktionary.org/w/index.php?title=a-dreuz_hag_a-hed&oldid=163643 »\nKemmoù diwezhañ degaset d'ar bajenn-mañ d'an 17 Eos 2013, da 09:16.


Remont IV Toloza - Wikipedia\nRemont IV Toloza\nRemont IV (pe VI) lesanvet Raymond de Saint-Gilles (war-dro 1042 - 1105) a oa kont Saint-Gilles (1060-1105), dug Narbonna, markiz Gothia, kont Roergue (1065-1105), markiz Provañs (v. 1085 - 1105), kont Toloza (1094-1105) ha kont Tripoli (etre 1102 ha 1105, evel Remont Iañ).\nwar-dro 1066 da verc'h kont Provañs, pe ur verc'h da Bertrand Iañ Provañs, pe Geoffroi Iañ Provañs. Ur mab da vihanañ o doe :\nBertrand († 1112), kont Toulouse, Albi, Agen, Roergue ha Quercy, markiz Gothie, dug Narbonna ha kont Tripoli.\nDre ma intañvas, a greder, ec'h addimezas da Mathilde de Hauteville († a-raok 1094). Honnezh a oa intañvez Robert, kont Eu, ha merc'h da Ruggero Iañ Sikilia, kont Sikilia, ha da Judith d'Évreux.\nAddimeziñ a reas en 1094 da Elvira Alfónsez (1079-1157), pemp bloaz ha tregont yaouankoc'h egetañ, merc'h da Alfonso VI León, roue León ha Roue Kastilha, ha d'e bried-kleiz Jimena Muñoz; c'hoar Elvira e oa Teresa de León, a voe mamm Afonso Henriques, kentañ roue Portugal;\nur mab o doe Alphonse Jourdain (1103 - 1148), kont Toloza, Albi, hag all.\n↑ Jean-Luc Déjean, Les comtes de Toulouse (1050-1250), Fayard, 1979 (adembannet e 1988) (ISBN 2-213-02188-0), p. 29\nAdtapet diwar « https://br.wikipedia.org/w/index.php?title=Remont_IV_Toloza&oldid=1959320 »


Actualités► Istor diechu an trevadenniñ Kanaki gant ar c'hallaoued par Envel Antraoù - Heul... - 04 décembre 2018 - L'avenir de la Bretagne\nAccueil ► Actualités ► Istor diechu an trevadenniñ Kanaki gant ar c'hallaoued par Envel Antraoù - Heul... - 04 décembre 2018\nIstor diechu an trevadenniñ Kanaki gant ar c'hallaoued par Envel Antraoù - Heul...\nNikel ha Mor\nMennerezh Bro C'hall da chom e Kaledonia Nevez a zo dalc'het gant interestoù ekonomikel met ivez gant c'hoarioù geostrategek.\nAn nikel : 20% eus miradoù ar bed a vefe war an enezenn ha 7,5 milion a donnenn a gailhenn-nikel a vez tennet eus an douar bep bloaz .\nAr mor: Gant ur gorread a 18500km² e c'hell ar C'haledonia Nevez kaout ur gorread a 1 740 000 km² a Takak Ekonomikel Unwerzh ( Zone Economique Exclusive). Er mor tro-dro e kaver barregezhioù pesketa pouezus (toñs, morvlokenned, chifretez,..). Sanset e vefe ivez e foñs ar mor metaloù ral ( kobalt, manganez, e stumm noduloù).\nAr pezh a zo eo ivez an tachad Azia- Meurvor Habask un dachenn a enebiezh kenetre Sina hag ar Stadoù Unanet. Setu perak e vez broudet ha harpet Bro c'hall gant stadoù ar c'huzh-heol ( USA, Ostralia, Zeland Nevez) da chom ur "vro eus Meurvor Habask" daoust d'an diaesamantoù a chom kenetreze ( Rainbow Warrior, aeseioù nukleel, ...)\nDaoust d'an diaesamantoù-mañ, gant plegennoù dilañsus, e voe adkroget gant ar stourm kreñv evit an dizalc'hiezh er bloavezhioù 1970. Adal 1969 e voe savet ur strollad yaouankiz anvet Ar Mouchoueroù Ruz o stourm evit an dizalc'hiezh; hag e 1971 e voe krouet Strollad 1878 oc'h ober dave d'an emsavadeg meur ar c'hantved diwezhañ . An daou strollad-mañ en em deuz evit krouiñ en un doare fraezh ha sklaer kentañ strollad dizalc'hour , ar PALIKA ( Parti Liberation Kanak). E 1974 e voe krouet an UPM ( Union Progressiste Multiraciale) o stourm ivez evit an dizalc'hiezh hag e voe kemmet hec'h anv e 1977 evit dont da vezañ Union Progressiste Mélanésienne. Ar bloaz-se ivez ar strollad Union Calédonienne ( bet krouet e 1956) a embann an arc'hadur dizalc'hour hag e voe krouet ivez ar FULK ( Talbenn Unvan Dieubidigezh Kanaki) . E 1979 e voe tro ar strollad sokialour kaledonian (PSC) da vont gant ar memes arc'hadur...\nE 1984, an holl strolladoù-mañ en em deuz er memes aozadur an FLNKS, ar sindikad dizalc'hour USTKE ( union syndicale des Travailleurs Kanak et des Exploites) krouet e 1981 a yeas davet an FLNKS kerkent ha krouet.\nPouezus kaer eo ober meneg eus ar bloavezhioù-se , liesseurtegezh ar strolladoù o vont gant an dizalc'hiezh , o haeriñ o hevelpred, o vont gant hent an dizalc'hiez Kanak. Diouzh un tu ar re wenn barrek da beveziñ muioc'h ha muioc'h bepred , tiez, skolioù, kirri-tan, ... Diouzh an tu all ar re zu , dilabour, hep dour-red, tredan ebet, re nebeut a zouar, skol ebet .... Da skouer sifroù ofisiel e 1983 gant ar CNASEA ( Caisse Nazionale d'Aménagement des Structures des Exploitations Agricoles) : 165 000 hekt a zouar evit 30000 kanak , 350 000 hekt evit 2035 trevadenner gall...\nEr memes mare e weler degouezhout war an enezenn enbroidi nevez o tont eus Bro c'hall, hag ar moustrerezh a-enep stourmerien er strolladoù peoc'hus o tont da vezañ taer ha taeroc'h c'hoazh, met ivez en inizi tro-dro pobloù o gounit en-dro o frankiz : Samoa ar C'hornog e 1962, Noru e 1968, Tonga ha Fidji e 1970, Papouazi e 1975, Tuvalu hag Inizi Salomon e 1978, Kiribati e 1979 , ar Vanuatu 1980...\nE-barzh e soñj enebiñ ouzh ar strolladoù dizalc'hour, ouzh ar menozioù a vroadelouriezh er bobl ganak, ez eas gouarnamant Giscard d 'Estaing gant deskemmadurioù a bep-seurt. E 1976 e voe raktres Stirn sañset reiñ muioc'h a emrenerezh d'an enezenn. E 1979, e vo embannet gant ar gouarnamant gall ur raktres a hir-dermen evit un diorenn ekonomikel ha sokial evit ar C'haledonia Nevez. Nac'het e voe gant ar strolladoù dizalc'hour hag e vo divizet gante mont en darempred gant Poellgorr an Didrevadenniñ en ONU . Mont a refont e darempred ivez gant strolladoù gall PCF ha PS hag e vo sinet kenetreze un diskleriadur evit ar gwir da emsavelañ e Kaledonia Nevez. Ur wech aet e penn d'ar Stad C'hall, e 1981, e vo , anat eo, ankounac'het an emglev gant Mitterand hag e vignoned an tu kleiz!\nWar an enezenn, e vo divizet gant an drevadennourien c'hoari ur strategiezh tennderus: Drouklazhadenn Pierre Declercq, e penn an Unvaniezh Kaledonian e 1981. E-pad pevar bloaz e vo manifestadegoù gant an trevadennerien, manifestagoù all gant ar ganaked, serret hentoù zo, sit-inoù, gouzalc'hioù... Hep ne vefe taolet pled oute gant ar gouarnamant Mitterand. A-benn ar fin , e 1984, e vo kinniget ur raktres , unan ouzhpenn, anvet Lemoine, evit ur statud nevez evit an enezenn. Hemañ da vezañ gwiriekaet dre votadeg. Nac'het e voe gant an FLNSK nevez krouet ha divizet gante ur boykot oberiant a-enep ar votadeg, divizet ivez ar pal "Top 84", da lavarout an dizalc'hiezh evit fin ar bloavezh 1984.\nAr boykot oberiant a raio berzh: Serret e vo degadoù a hent, distrujet ur pod-mouezhiañ e ti-kêr Kanala gant Eloi Machoro, ... Ar votadeg a voe hep ar ganaked! Daoust d'ar moustrerezh trevadennel taer (Toullbac'het degadoù a stourmer kanak) e kendalc'h ar c'habalerezh evit an Top 84. Bremañ e vez goulennet ivez leuskel da vont ar stourmerien lakaet en toull: Gouzalc'het e vo tiez-kêr Hienghene, Lifou, Ponerihouenn ha Poya e miz du 1984, Gouzalc'het e vo archedi Thio hag Ouvea, serret hentoù Thio, balc'het e vo isprefed ar ripiblik eus inizi Loyaute...D'an deiz kentañ a viz Kerzu e vo staliet gouarnamant Kanaki gant an FLNKS dirak kazetennerien ar bed a-bezh....Ha savet e vo o banniel.


Brud Nevez 312, film A Esmorga, Plant ha liorzou\nBrud Nevez 313 :\nAr skridou lennegez\nTaolenn ar skridou\nGérard Le Gouic (war ar foto) : Evid ho mad eo…\nFrançois Kerrien : Pez a blij eo ar glao\nMarcel Diouris : Ar jestr eo a gont\nMaguy Kerisit : Eur gwiskamant seiz eo barzoniez Naig Rozmor\nBarzoneg François Kerrien a ginniger deoh amañ war e hed.\nHini Gérard Le Gouic a zo da gaoud er gelaouenn baper.\nDaou all euz ar skridou a hellit kaoud amañ e stumm eun tañva.\nA-benn lenn ar re-mañ war o hed koulz hag ar skridou all,\ngwelit izelloh penaoz kaoud anezo war baper pe e stumm pdf.\nPez a blij eo ar glao, an eien, an avel\nPez a red ha pez a stroñs\nAr blijadur o chom dihun, pell, oh huñvreal\nE sioulder meur on abardaez-noz.\nPez a blij eo ar han, an dasson\nBarzoniez plên, geriou ar ru\nAn heol o vond da guz er mor souezuz\nAodou sioul ar bugaleaj noaz.\nHag ar joa kared, beza karet ha kredi\nEma an nen e-tal an dianao\nEuz an disheol tre en heol kaoud soñj\nE oa kaer an devez ma oa or fiziañs ennañ.\nSklêrijenn al loar war kalon ar brug\nA hell dougen ar joa euz eun nozvez didrouz\nN'eus ken med an noz hag a glev or pedennou\nTrouz on eneou, gwechou zo, o nijal kuit.\nBrezoneg gand Brud Nevez\nAr jestr eo a gont\nSaig 'oa toullbahet. Greet en-doa traou euzuz diêz da zisplegañ amañ. En toull 'oa bet plantet evid eun toullad mat a vloaveziou. Kabluz, dilorh, ne felle ket dezañ gweled den ebed. Goulennet en-doa groñs ne deufe den da zireñkañ anezañ. Ne felle ket dezañ kuitaad e doull-kambr. Goulennet en-doa ne deufe den d’e weladenniñ, nag e gerent tost, na kennebeud eur gweladenner-prizon pe eun aluzenner. Klask a ree lenn memestra. Eun diwaller-prizon a zigase dezañ, beb an amzer, eul leor euz levraoueg an toull-bah. Ne veze komz ebed etrezo, pe nebeud. Saig a skrive dezañ war eun tamm paper peseurt leor en-dije c’hoant da lenn. Ne zigase ket bep tro an hini a oa skrivet war an tamm paper med eul levr all bennag, a zoñje dezañ a refe plijadur da Zaig. Dond a ree a-benn gwech an amzer.\nTammou traou bihan a skrive ivez Saig war eur haier-skol, eun dastumadenn stumm eun deizleor.\nEun dervez en-doa merzet Saig e oa merien en e doull-kambr […].\nEur gwiskamant seiz eo he barzoniez\nTesteni Maguy Kerisit\nAl leor diweza bet embannet gand Emgleo Breiz eo bet Barzoniez klok Naig Rozmor, dindan an talbenn "E donder va huñvre / Au cœur de mon rêve". Gand Maguy Kerisit eo bet prientet an embann, ha hi ive eo he-deus troet evid ar wech kenta he barzonegou e galleg. Setu amañ al linennou kenta euz ar ger a-raog he-deus skrivet, a heller kaoud ive e niverenn 313 Brud Nevez.\nPell zo e anavezan barzoniez Naig Rozmor : penaoz, ha me brezonegerez ha lennerez, ne vefen ket bet dedennet raktal gand heh oberenn ? N’eo ket puill ar barzezed en or yez, ha rouesoh c’hoaz ar re dezo an donezon a oa hini Naig. Eet eo da anaon e miz meurz 2015, ha red eo din lonka kerse rag biskoaz n’em-eus bet tro d’en em gavoud ganti e gwirionez. Pemzeg vloaz zo marteze, em-oa bet c’hoant da houlenn he chomleh digand Emgleo Breiz, da skriva dezi ha lavared trugarez evid ar from hag an eurvad a dañvaen gand he skridou. N’em-oa ket greet, dre lentegez muioh eged dre ziegi. Kerse, pa lavaren deoh […]\nTresadennou Myriam Coadou\nAwenet eo bet Myriam Coadou gand barzonegou Naig Rozmor : ganti eo bet skeudennaouet al leor bet embannet gand Emgleo Breiz, "E donder va huñvre".\nWar golo al leor : unan euz he zresadennou.\nEvid lenn ar pennadou a-uz war o hed…\nHag evid kaoud ar skridou lennegez, an oll anezo, e hellit atao, a-dra-zur, klask kaoud niverenn 313 Brud Nevez hag ar re all tu pe du, med…\nAr gwella tra a hellfeh ober koulskoude eo prena anezo ! Grit ! 7 € ar skwerenn war baper (keit ha ma vo deuz outo !) ha 4 € ar stumm niverel. Hag evid se n'ho-peus nemed eun dra d'ober : Penaoz kaoud


Timbroù Kazac'hstan - Wikipedia\nTimbr kentañ Kazac’hstan\nAr prezidant Nazabaev\nUr rann eus Unaniezh Soviedel e oa Kazac’hstan betek ma tarzh ar Republik krouet e 1917 hag ec’h embann ar vro azian-se he frankiz e miz Kerzu 1991, a-unvouezh gant un toullad broioù nann-rusian.\nSkrivagnerien, skiantourien, savadurioù pe gweledvaoù Kazac’hstan zo bet danvez un toullad timbroù eus an Unaniezh Soviedel, a-hed an XXvet kantved : dilennadegoù ar Sovied-Meur (ardamezioù ar Republik) e 1947, 30vet deiz-ha-bloaz ar Republik (opera Alma-Ata ha sez ar Sovied-Meur) e 1950, 40vet deiz-ha-bloaz Dispac’h Miz Here 1917, pe e 1958 gant ar rummad gouestlet da gêrbennoù an Unaniezh Soviedel (Alma-Ata).\nN’eus ket bet kollet amzer evit lakaat war droad servijoù ar post. War an timbr kentañ, embannet d’an 23 a viz Meurzh 1992, e tizoloer skeudenn liesliv gwiskamant ur brezelour kozh, kavet e-barzh kern Issyk e 1969. Timbroù an Unaniezh Soviedel soulgarget zo anavezet, hogen n’int ket priziet gant Klub Timbrouriezh Alma, rak douetañs zo e oant bet moulet evit marc’had an dastumerien hepken. An timbroù-se ne oant ket e gwerzh er burevioù-post ar vro ha ne glot ket an dalvoudegezh-gwerzh merket gant feurioù ar prantad-amzer.\nD’ar 24 a viz Genver 1993 e teu er-maez ur rummad pemp timbr, ha pevar anezho a ginnig tresadenn un deltenn hengounel (“yourt”) hag un egorlestr (evit reiñ da soñj e kreizenn Baikonour), gant un timbr a briz 50 roubl evit anavezout banniel Kazac’hstan.\nMoneiz ar vro zo cheñchet e dibenn 1993 : tijn e lec’h tenge. An timbroù kozh, dezho un dalvoudegezh e roubl ha kopek, zo gwerzhet evel ma vefent skrivet er moneiz nevez. Adembannet e vo tresadenn ar yourt hag an egorlestr gant ur priz skrivet e moneiz nevez adalek miz Gouere 1994.\nAotrouniezh postel Kazac’hstan zo bet fur awalc’h evit lakaat e gwerzh 30-40 timbr ar bloaz. Un tamm mat anezho zo gouestlet d’an egor.\nMelestradurezh postoù Kazac’hstan\nAdtapet diwar « https://br.wikipedia.org/w/index.php?title=Timbroù_Kazac%27hstan&oldid=1476951 »


Petra eo Diwan? – Qu’est-ce que Diwan ? « Skol Diwan Brest\nPetra eo Diwan?\nUr skol gevredigezhel eo, laik, digoust ha digor d’an holl, eus ar skol-vamm d’al lise, a vez kelennet enni hervez ar bedagogiezh dre soubidigezh evit degas ar vugale d’an divyezhegezh — brezhoneg galleg — kempouez.\nEvit talvoudegezh he disoc’hoù ha peogwir eo soupl hec’h implij. Ar pal eo dont a-benn buan hag abred da implij ar yezh evel benveg kelenn. Reiñ a ra tro d’ar vugale goude-se da vevari e div yezh. Dre implij anezhi an hini eo e teskont ar yezh. Krouet e vez gant ar soubidigezh un endro hag a lak ar vugale barrek da zeskiñ ar yezh hep na vefe ur gwall samm.\nBezañ divyezhek, ya, met perak e brezhoneg ?\nUr choaz sevenadurel eo. Ar brezhoneg a zo ut lodenn eus an herezh sevenadurel a c’hellomp bezari fier anezhi. E c’heller mont drezañ betek ur c’hlad pinvidik. Daoust ma ya e implij war zisteraat abaoe un nebeud degadoù a vloavezh-ioù e chom ur yezh eus ar pemdez hag a zo bet gouest d’en em ober diouzh ar vuhez a-vremañ. Ar yezhoù estren a zo er programoù ivez ouzhpenn-se, azalek ar C’hentañ Derez hag en Eil Derez ivez, evel-just.\nEr skol-vamm hag e CP eo e brezhoneg hepken e vez graet skol ; en diavaez eus ar c’hlasoù (ehanoù, kantin, diwallerezh…) e reer a seurt ma c’hellfe ar vugale ober gant ar brezhoneg met komz galleg a c’hellont ma karont.\nDeskiñ a ray trawalc’h a c’halleg ivez ?\nOui, mais apprendra-t-il bien le français ?\nNe gomzomp ket brezhoneg. Barrek e vimp da heuliañ labour hor bugel ?\nEvit an darn vrasañ eus ar familhoù eo heñvel. Ne gomzit ket brezhoneg met ho pugel a ray, ha gouest e vo da zisplegañ deoc’h e galleg peseurt labour en do d’ober er gêr. Barrek e vo ivez da dreuzkas e brezhoneg an displegadennoù ho po roet dezhañ e galleg. Ar pep pouezusañ evitañ eo reiñ c’hoant dezhañ da zeskiñ ha kalonekaat anezhañ en ur zisplegañ dezhañ peseurt choaz raktres desavadurel a zo bet graet ganeoc’h evitañ Ar skolaerien a vez aze ouzhpenn-se evit skoazellañ ha reiñ alioù deoc’h.\nNous ne parlons pas breton, pourrons nous assurer le suivi scolaire ?


Pajenn:Le Clerc - Ma beaj Jeruzalem, 1902.djvu/36 - Wikimammenn\nPajenn:Le Clerc - Ma beaj Jeruzalem, 1902.djvu/36\nPegen koant eo gant eun drapo braz a dri liou, hag an drapoio bihan a bep sort liou a zo stignet ouz e gerden, hag a c’houe an avel enne. Chom a reont tenn, hag eun dudi eo gwelet ’nê o finval skanv, hag o c’hlevet o trouzan seder. Ar siminal ive a weler e-touez ar gwernio, hag heñ gwenn-sign, nemet eur groaz a zo livet en ru tost d’ar bek, Hir ha ledan e seblant bean ar vatimant ; mes n’am euz ket amzer breman da zellet piz ouz he ment.\nWardro ganin e zo arru eur c’hant bennag a belerined, hast gante ’vel ganin da vean dizammet da vad euz o fakajo ha da lakat ’nê war al lestr. Hag hon lojeiz ’ta, daoust pelæc’h eman, pegen braz, pe gentoc’h, pegen bihan eo ? *Heligentan ’zo etrezomp evit kemer ar paper bihan ec’h eo merket warnan numero hon gwele : en em vodan ’reomp ’vit se endro d’an Tad Atanaz, Tad *danzeer ar pelerinaj. Tapet ganin ma 56, e tiskennan dioustu, hag e kavan ’vit ma digemer eun tamm kamprik moan hag izel ; koulskoude ’zo enni pevar gwele, daou anê a bep tu, an eil a-uz d’egile. Goude ’ve red kavout eur skeul da bignal er gweleo kroec’h, koulskoude e ve muioc’h a glask warne : rak freskoc’h eo kousket enne, o vean ma tremen eno muioc’h a ær. Euz an tu diavez e teu an ær hag ar sklerijen dre eun toull *kelc’hek ha mentek ’vel eun tok : an hublot a rer euz an toull-ze en gallek. Euz an tu diabarz e sko ma lojennik war eur zal vraz ma teu enni neb a gar da skrivan ; ’vit am dispartian diouti e zo eur speuren greet gant laondenno koat tanau, a lez eur bannac’hik avel-zil da dremen etreze.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/36&oldid=107729 »\nKemmoù diwezhañ degaset d'ar bajenn-mañ d'an 15 Gwe 2017, da 16:01.


Ur vro e biz Europa eo Estonia (Eesti en estoneg), Republik Estonia (Eesti Vabariik) diouzh hec'h anv leun, war ribl ar Mor Baltel. Ezel eo Republik Estonia eus Unaniezh Europa (UE).\n(Banniel Estonia) (Ardamezioù)\nLec’hiadur Estonia en UE (gwer teñval)]]\nYezh ofisiel Estoneg\nPrezidant Alar Karis\nKentañ Ministr Kaja Kallas\n- 2005 (war-dro)\n1 332 893\nKan broadel Mu isamaa, mu õnn ja rõõm\nGouel broadel 24 a viz C'hwevrer\nKod war ar Genrouedad .ee\nKod pellgomz 372\nHarzoù he deus Estonia gant Latvia er su ha Rusia er reter. Ar Mor Baltel eo a ra he harzoù a-hend-all er c’hornôg, gant pleg-mor Finland en norzh.\nTallinn eo he c’hêr-benn.\n6 Monumant ar re varv\nPoblet e voe Estonia gant ul lodenn eus ar pobloù finn-hag-ougriat, er ragistor. Kristenaet e voe pa voe aloubet gant ar varc’heien alaman anavezet dindan an anv "Fratres militiae Christi", pe "Breudeur ar C’hleze", ha gant Danmark e 1227. Tro-ha-tro e voe Estonia e dalc’h Danmark, Sveden, Polonia ha Rusia, en diwezh.\nAloubet e voe ar vro gant an Daned a ziazezas Tallinn e 1219. E 1343-1345 e voe un emsavadeg kouerien ha gwerzhet e voe Estonia gant roue Danmark da Urzh ar Varc'heien deutek. Graet e voe served eus ar gouerien ha d’an hevelep mare e tiorroe ar porzhioù kenwerzh gant kevre an Hansa.\nEr XVIvet kantved e klaskas an impalaer rusian, Ivan Spontus, lakaat e grabanoù war arvor ar Mor Baltel ha kemeret e voe gantañ daou borzh, Narva ha Tartu, etre 1558 ha 1581.\nE 1561 e voe divodet Urzh ar Varc'heien deutek ha rannet e voe Estonia etre Danmark, Sveden ha Polonia. Alamanegerien e chomas an dud uhel e-pad meur a gantved c’hoazh. Er XVIIvet kantved e kouezhas ar vro a-bezh e dalc'h Sveden ha degaset e voe al luteriegezh da Estonia. Goude Brezel an Norzh (1700-1721) e voe aloubet Estonia gant an impalaer rusian, Pêr ar Meur, ken ez asantas Sveden sinañ feur-emglev Nystad (Uusikaupunki) (1721) ha lezel ar vro a-bezh gant an trec'her.\nGant an impalaeriezh rusian e voe lakaet fin d’ar servelezh e deroù an XIXvet kantved. Met dindan an impalaer Aleksandr III (1881-1894) e voe renet en Estonia ur politikerezh rusianekaat kalet : e 1887 e voe lakaet ar rusianeg da vezañ yezh ar skolioù. Er c’hantved-se ivez e kroge un emsav sevenadurel evit difenn yezh ar vro, kaset war-raok gant noblañsoù alamanek alies. Gant Friedrich Reinhold Kreutzwald e voe embannet Kalevipoeg, un doare Barzhaz Estonia, e 1857-1861\nPa’z eas Impalaeriezh Rusia d’an traoñ, gant Dispac’h Here, e teuas Estonia da vezañ dizalc’h. Embannet e voe Republik Estonia d’ar 24 a viz C'hwevrer 1918. Diwezhatoc’h avat e voe lakaet dre nerzh en Unaniezh Soviedel, e miz Mezheven 1940. Adkavet he doa ar vro he dizalc’hiezh d’an 20 a viz Eost 1991 pa oa aet URSS d’an traoñ. Abaoe ez eo an 20 a viz Eost un devezh gouel en Estonia.\nAet e oa ar soudarded rusian diwezhañ diouzh Estonia d’an 31 a viz Eost 1994. Dieub e oa Estonia goude-se da gaout liammoù armerzhel ha politikel gant broioù kornôg Europa. Goude marc’hata eo deuet Estonia e-barzh Unaniezh Europa e miz Mae 2004, war un dro gant 9 stad all.\nEn em astenn a ra Estonia war ribl reter ar Mor Baltel, er su da bleg-mor Finland. A-hed an aodoù e kaver ur 1 500 enezenn bennak : Saaremaa ha Hiiumaa eo an div vrasañ, dirak pleg-mor Riga.\nUr vro gompez eo ha n’eo ket gwall uhel anezhi, pa sav betek 518 m en he lec’h uhelañ (Suur Munamägi). Goloet eo tost an hanter eus ar vro gant koadoù ha niverus eo ar geunioù hag al lennoù. Al lenn Peipsi (pe Peipus) eo an hini vrasañ (3 555 km²), ar pevare lenn vrasañ en Europa.\nUn hinad kevandirel a ren en Estonia, gant goañvezhioù yen. Skornet e vez an dour mor er goañv alies hag e-pad meur a sizhun e c’heller mont gant kirri war ar skorn betek inizi Saaremaa ha Hiiumaa.\nsavadur Parlamant Estonia e Tallinn\nUr republik demokratel eo Estonia, gant ur prezidant dilennet gant ar parlamant. N’eus nemet ur gambr er parlamant (ar Riigikogu ), ha 101 c’hannad enni, dilennet evit pevar bloaz. Gant ar prezidant e vez anvet ar c’hentañ ministr a sav e c’houarnamant a rank bezañ asantet gant ar parlamant..\nVotiñ dre Internet a zo bet graet en Estonia evit dilennadegoù lec’hel. Aotreet eo bet ivez evit an dilennadeg d’ar parlamant .\nRannet eo Estonia e 15 kontelezh (en estoneg maakond, liester maakonnad)\nAbalamour da istor ar vro ha, dreist-holl d’ar pezh zo c’hoarvezet e-pad an XXvet kantved, pa zeuas ur bern Rusianed da Estonia, ned a an estonegerien d’ober nemet an div drederenn eus ar boblañs. Un niver brazik a Rusianed a zo (25%) ha tud all c’hoazh, a orin eus Ukraina, Belarus, hag all. Hervez niveridigezh 2003 e oa 1 300 000 a dud er vro:\n68,4% a Estoniz\n25,7% a Rusianed (400 000 a dud, ha 170 000 anezho hep broadelezh ebet)\n2,1% a Ukrainiz\n1,2% a Velarused\n0,8% a Finned\n1,7% a dud all\nWar ar maez eo uhel an dregantad a estonegerien (betek 90 % eus an dud), tra m’eo kalz izeloc’h an dregantad anezho er c’hêrioù bras (56 %). E-touez yezhoù minorelaet Estonia e c’heller menegiñ teir yezh finnek-ougrek kar d’an estoneg: ar voteg, a zo peuzvarv, ar voroeg hag ar setoeg hag a vez sellet outo o-div a-wechoù evel rannyezhoù eus an estoneg.\nIzel-kenañ eo stankter ar boblañs (31 annezad/km²) e-skoaz hini ar broioù amezek (Latvia, Lituania).\nWar dachenn ar relijion eo al luteriegezh a vez pleustret gant ar muiañ-niver eus an Estoniz. Ul lodenn vihan eus an dud a zo protestanted avielourien evel al latvegerien, ar finnegerien pe an alamanegerien (13,7% eus holl annezidi Estonia). Ar Rusianed hag ar Slaved all (Ukrainiz, Belarusiz) a zo ortodoksed (19,9% eus holl annezidi Estonia e 1998). Hag ar peurrest a zo katoliked (polonegerien pe alamanegerien), muzulmaned (Tatared), pe yuzevien.\nE 2007 ez eo bet disavet monumant ar re varv savet en enor da soudarded an Arme Ruz marvet e 1944 o vrezeliañ enep an armeoù alaman, d'e lakaat en ur vered soudarded pell diouzh kreiz kêr Tallinn.\nReuz zo bet war-lerc'h, e Tallinn gant Rused ar vro, hag e Moskov en-dro da gannati Estonia, aozet gant an aozadur Nachi, ar yaouankizoù a-du gant Vladimir Poutin.\nAdtapet diwar « https://br.wikipedia.org/w/index.php?title=Estonia&oldid=1998384 »\nKemm diwezhañ d'an 9 Mez 2022 da 14:19\nKemmoù diwezhañ degaset d'ar bajenn-mañ d'an 9 Mez 2022, da 14:19.


Pennad pemp warn-ugent\nAn deg gwerhez\n1 « Neuze e vo rouantelez an neñv heñvel ouz deg gwerhez, kemeret ganto o lampou evid mond er-mêz da ziambroug ar pried. 2 Hogen, pemp anezo a oa diboell ha pemp a oa fur. 3 Hag en eur gemer o lampou, ne femer ket ar re ziboell eoul ganto. 4 Ar re fur a-vad a gemer eoul e buredou, gand o lampou. 5 Dre ma oa dale gand ar pried, e krogont oll da voredi ha da gousked.\n6 E-kreiz an noz e sav eun hopad : “Setu ar pried ! Kit er-mêz, en arbenn dezañ !” 7 Neuze e tihun an oll werhezed-se, hag e fardont o lampou. 8 Ar re ziboell a lavar d’ar re fur : “Roit deom lod euz hoh eoul : mervel a ra on lampou. 9 Ar re fur a respont : “Sur, emezo, ne vo ket tra-walh evidom hag evidoh. It kentoh da di ar varhadourien d’e brena evidoh.”\n10 Mond a reont da brena, hag e tegouez ar pried. Ar re hag a zo prest a ya tre gantañ evid ar pred-eured, ha prennet an nor. 11 Goude-ze e teu ive ar gwerhezed all : “Aotrou, Aotrou, emezo, digor deom !” 12 Respont a ra-eñ : “Amen, emezañ, n’ouzon ket piou oh-c’hwi”. 13 Beillit eta ! N’ouzoh nag an deiz nag an eur. »\n14 « Evel eun den eta o vond kuit da bell : gelver a ra e zervicherien ha roi e vadou dezo. 15 Da unan e ro pemp talant, d’eun all daou, ha d’eun all unan : da bep hini hervez e ouiziegez. Ha mond a ra kuit da bell.\n16 Dioustu e krog an hini e-neus bet pemp talant da ober ganta : gounid a ra pemp all. 17 Memez tra evid an hini e-neus bet daou : gounid a ra daou all. 18 Med mond a ra an hini e-neus resevet unan hepken d’ober eun toull en douar ha da guzad arhant e aotrou.\n19 Goude kalz amzer, e teu aotrou ar zervicherien-ze, hag e rent e gont ganto. 20 Tostaad a ra an hini e-neus resevet pemp talant, ha degas pemp talant all : “Aotrou, emezañ, pemp talant az-peus roet din. Setu amañ pemp all bet gounezet ganin.” 21 E aotrou a lavar dezañ : “Brao-tre, servicher mad ha feal ! War nebeud a dra out bet fidel : e penn kalz traou e vi lakeet ganin. Deus tre e levenez da aotrou !”\n22 Tostaad a ra ive an hini e-neus bet daou dalant : “Aotrou, emezañ, daou dalant az-peus roet din. Setu amañ daou all bet gounezet ganin.” 23 E aotrou a lavar dezañ : “Brao-tre, servicher mad ha feal ! War nebeud a dra out bet fidel : e penn kalz traou e vi lakeet ganin. Deus tre e levenez da aotrou !”\n24 Ha tostaad a ra an hini e-neus resevet eun talant hepken. “Aotrou, emezañ, da anaoud a ran da veza eun den kaled : medi a rez e-leh ma n’az-peus ket hadet, dastum a rez e-leh ma n’az-peus ket strewet. 25 Aon am-eus bet, hag eet on da guzad da dalant en douar. Setu : ema ganit ar pez a zo dit.” 26 E aotrou a respont, en eur lavared dezañ : “Servicher fall ha lezireg ! Goud a rees e vedan e-leh ma n’em-eus ket hadet, e tastuman e-leh ma n’em-eus ket strewet. 27 Red e oa dit eta lakad ma arhant en eun ti-bank. Ha d’am distro am-befe kavet ar pez ’zo din, gand an interest diwarnañ. 28 Lamit eta an talant digantañ, ha roit-eñ d’an hini e-neus deg. 29 Rag roet e vo da gement hini e-neus, hag e-no ouspenn. Med digand an hini n’e-neus ket, e vo tennet ar pez e-neus zoken. 30 Hag ar zervicher didalvez, taolit-eñ er-mêz, en deñvalijenn ziavêz : eno e vo leñvadeg ha skrignadeg dent. »\n« Deuit-c’hwi, tud benniget gand ma Zad ! »\n31 « Pa zeuio mab an den, en e hloar, hag an oll êlez gantañ, eh azezo war e dron a hloar. 32 Hag an oll bobladou en em zastumo dirazañ. Disranna a raio an eil re diouz ar re all, evel ma tisrann ar mesaer an dañvadezed diouz ar bouhed. 33 Lakaad a raio an dañvadezed war e du dehou, hag ar bouhed war e du kleiz\n34 Neuze e lavaro ar roue d’ar re war an tu dehou : “Deuit-c’hwi, tud benniget gand ma Zad ! Bezit hered d’ar rouantelez aozet evidoh, abaoe krouidigez ar bed ! 35 Rag naon am-eus bet hag ho-peus roet din da zebri, sehed am-eus bet hag ho-peus roet din da eva, estrañjour e oan hag ho-peus ma degemeret, 36 en noaz hag ho-peus ma gwisket, klañv hag ho-peus ma bizitet, bez’ e oan en toull-bah hag oh deut beteg ennon.”\n37 Neuze ar re just a responto dezañ : “Aotrou, emezo, pevare on-eus-ni da welet o kaoud naon evid da vaga, pe o kaoud sehed evid roi dit da eva ? 38 Pevare on-eus da welet beza estrañjour evid da zegemer, pe en noaz evid da wiska ? 39 Pevare on-eus da welet klañv pe en toull-bah evid dond beteg ennout ?” 40 Ar roue a responto hag a lavaro dezo : “Amen, eme-ve deoh : dre m’ho-peus greet kement-se da unan euz ma breudeur, euz ar re vihanna a zo amañ, din eo ho-peus her greet.”\n41 Neuze e lavaro d’ar re war an tu kleiz : “It pell diouzin, tud villiget, d’an tan peurbaduz, bet aozet evid an diaoul hag e êlez ! 42 Rag naon am-eus bet ha n’ho-peus ket roet din da zebri, sehed am-eus bet ha n’ho-peus ket roet din da eva, 43 bez’ e oan estrañjour ha n’ho-peus ket ma degemeret, en noaz ha n’ho-peus ket ma gwisket, klañv pe en toull-bah ha n’ho-peus ket ma bizitet.”\n44 Respont a raint-i ive neuze : “Aotrou, emezo, pevare on-eus da welet o kaoud naon pe zehed, o veza estrañjour pe en noaz, klañv pe en toull-bah, ha n’on-eus ket da zervichet ?” 45 Neuze e responto dezo : “Amen, emezon, dre n’ho-peus ket greet kement-se da unan euz ar re-mañ, euz ar re vihanna, din kennebeud n’ho-peus ket her greet.” 46 Ha mond a raio ar re-mañ d’ar hastiz peurbaduz, med ar re just d’ar vuhez peurbaduz. »